title: Alexander Slotte

text: Slotten kirjalliseen tuotantoon kuului neljä näytelmää, runokokoelma "Sånger och syner" (1918) sekä kaksi kokoelmaa Pohjanmaalle sijoittuvia kertomuksia kuten, "Karlebybor och andra" (1912) ja "Solskensfolk och andra berättelser" (1923).


title: Alexander Slotte

text: Alexander Slotten muistopatsas sijaitsee Alavetelissä.


title: Täplätupsukas

text: Täplätupsukas, aikaisemmalta nimeltään tupsutoukkakehrääjä, ("Orgyia antiqua") on villakkaisiin kuuluva, alun perin Euroopasta kotoisin oleva yökkösmäisiin kuuluva perhoslaji. Ihmisen toimien seurauksena laji on levinnyt muun muassa Kanadaan.


title: Täplätupsukas

text: Aikuisena perhosena täplätupsukkaan sukupuolet ovat erinäköiset. Koiraan siipiväli on noin 25–35 mm. Koiraan siivet ovat väriltään kellertävän ruskeat ja niissä on selvärajainen valkea täplä. Etusiiven poikki kulkevat sisempi ja ulompi poikkiviiru ovat muuta siipeä tummemman ruskeat. Takasiivet ovat tasaisen ruskeat. Koiraan tuntosarvet ovat kookkaat ja tuuhean kaksoiskampamaiset. Naaras on miltei täysin siivetön, noin 20 mm pitkä ja muistuttaa harmaan karvan peittämää pussia.


title: Täplätupsukas

text: Toukka, joka lienee lajin yleisimmin luonnossa vastaantuleva elämänvaihe, on musta ja sen pinnassa on keltareunaisia, punaisia nystyjä. Lisäksi toukan etupäässä on kaksi pitkää, mustaa, eteenpäin suuntautunutta karvatupsua ja selkäpuolella neljä kirkkaankeltaista, pensselimäistä karvatupsua. Toukasta sojottavat karvatupsut varoittavat lintuja sen syömäkelvottomuudesta.. Täysikasvuinen toukka on 25–38 mm pitkä.


title: Täplätupsukas

text: Holarktinen laji, joka esiintyy laajalti Euroopassa ja on levinnyt myös muualle . Suomessa lajia tavataan erittäin yleisesti koko maassa ainakin keskiseen Lappiin saakka. Lentoaika Suomessa on yleensä kesäkuusta elokuun loppuun.


title: Täplätupsukas

text: Yöperhosmaisesta ulkoasustaan huolimatta koiraat lentävät päivisin ja pääasiassa aurinkoisina päivinä. Ne lentävät nopeasti 2–3 metrin korkeudella maanpinnasta ja voivat harvakseltaan kerääntyä öisin valonlähteiden ympärille.


title: Täplätupsukas

text: Naaras ei sen sijaan liiku. Kotelovaiheen päätyttyä aikuistunut naaras kiipeää kotelokoppansa päälle ja houkuttelee koiraita luokseen tuottamillaan feromoneilla. Parittelun jälkeen naaras munii 200–300 munaa kotelolle ja sen viereen. Munimisen päätyttyä naaras kuolee. Munat talvehtivat. Keväällä, heti kuoriuduttuaan täplätupsukkaan toukat kiipeävät ylöspäin, tuottavat pitkän silkkirihman, johon tuuli tarttuu ja levittäytyvät ympäristöönsä tuulen mukana. Toukat elävät yksin ja koteloituvat harmaan kotelokopan sisään kasvien varsille.


title: Täplätupsukas

text: Toukalle kelpaavat useiden eri kasvilajien lehdet, mikä onkin eduksi uusien elinalueiden valloittamiselle.


title: Matt Prokop

text: Matthew "Matt" Prokop (s. 29. heinäkuuta 1990) on yhdysvaltalainen näyttelijä. Prokopin tunnetuin rooli on Jimmy Zara "" -elokuvassa. Hän on näytellyt myös sivuroolissa Disney Channelin televisiosarjassa "Hannah Montana".


title: Uwe Rapolder

text: Uwe Rapolder (s. 29. toukokuuta 1958) on saksalainen jalkapallovalmentaja ja entinen keskikenttäpelaaja.


title: Uwe Rapolder

text: Rapolder aloitti aktiiviuransa 1977 VfR Heilbronnissa, josta siirtyi seuraavana vuonna Belgiaan pelaten KFC Winterschlagissa ja Liersessä. 1981 hän siirtyi sveitsiläisseura FC Winterthuriin, jonka kanssa hän nousi debyyttikaudellaan Sveitsin pääsarjaan. Hän jätti Winterthurin 1984 ja palasi kotimaahansa pelaten Tennis Borussia Berliinissä ja SC Freiburgissa. 1987 hän palasi Sveitsiin, jossa edusti FC Martigny Sporta ja BSC Young Boysia. Hän lopetti aktiiviuransa vuonna 1991.


title: Uwe Rapolder

text: Rapolder aloitti valmennusuransa heinäkuussa 1993 sveitsiläisen FC St.Gallenin päävalmentajana.Hän toimi seuran päävalmentajana kolme vuotta, kunnes sai huhtikuussa 1996 potkut tehtävistään. Maaliskuussa 1997 Rapolder debytoi valmentajana Saksassa, kun hän siirtyi SV Waldhof Mannheimin peräsimeen. Rapolderin johdolla seura sijoittui parhaimmillaan 2. Bundesliigassa neljänneksi kaudella 2000/01. Rapolder jätti seuran marraskuussa 2001 ja siirtyi Rot-Weiß Ahlenin peräsimeen. Vuotta myöhemmin hän sai potkut seurasta.


title: Uwe Rapolder

text: Maaliskuussa 2004 Rapolder palasi valmennustehtäviin siirtyen 2. Bundesliigassa pelanneen DSC Arminia Bielefeldin päävalmentajaksi. Rapolderin johdolla Arminia nousi kauden päätteeksi Bundesliigaan. Rapolderin johdolla Arminia säilytti kaudella 2004/05 sarjapaikkansa ja oli liigassa 13:s. Rapolder sai kuitenkin potkut kauden lopulla toukokuussa 2005.


title: Uwe Rapolder

text: Heinäkuussa 2005 Rapolder siirtyi 1. FC Kölnin peräsimeen. Pesti "Kilipukeissa" ei ollut järin menestyksekäs ja kehnon syyskauden jälkeen Rapolder sai joulukuussa 2005 potkut tehtävistään.


title: Uwe Rapolder

text: Huhtikuussa 2007 Rapolder palasi valmentajaksi tehtyään sopimuksen TuS Koblenzin kanssa. Hänen johdollaan seura säilytti paikkansa 2.Bundesliigassa ja oli kauden päätteeksi 12:s. Ensimmäisellä kokonaisella kaudellaan Koblenz oli jälleen sarjan keskikastissa sijoittuen lopulta sijalle 10. Koblenzilta vähennettiin kuusi pistettä pelaajien lisensseihin liittyneiden epäselvyyksien vuoksi.


title: Uwe Rapolder

text: Kausi 2008/09 ei ole alkanut Koblenzilta ruusuisesti. Kahdeksannella kierroksella Rapolder kärsi valmennusuransa suurimman tappion, kun FC Hansa Rostock möyhensi Koblenzin 9–0. Lopulta seura oli 14:s. Mollivoittoiset otteet jatkuivat myös kaudella 2009/10 ja lopulta 0–3 tappio 1. FC Kaiserslauternille oli liikaa ja Rapolder sai potkut joulukuun puolivälissä 2009.


title: Uwe Rapolder

text: Marraskuun lopulla 2010 Rapolder palasi valmennustehtäviin 2. Bundesliigassa pelaavan Karlsruher SC:n päävalmentajana. Rapolder ei kuitenkaan saanut odotusten mukaisesti KSC:n peliä parantumaan, vaan seura jäi edelleen taistelemaan sarjan häntäpään sijoituksista. Lopulta Rapolder sai potkut maaliskuun 2011 alussa KSC:n majaillessa sijalla 16.


title: Uwe Rapolder

text: Lokakuussa 2014 Rapolder palasi valmentajaksi Regionalliga-seura SG Sonnenhof Großaspachin päävalmentajana. Hän sai kuitenkin potkut jo helmikuussa 2015.


title: Shompenit

text: Shompenit ovat Nikobaareilla Great Nicobarin saaren eteläkärjessä asuva alkuperäiskansa. Yhdessä neljän muun heimon kanssa shompenit ovat saaneet "Primitive Tribal Group (PTG)" -luokituksen (primitiivinen heimoryhmä). Toisin kuin muut Andamaanien ja Nikobaarien alkuperäisheimot shompenit eivät ole negritoja vaan mongolidejä. Vuoden 2001 väestönlaskennassa shompenien lukumääräksi saatiin 398.


title: Shompenit

text: Shompenit ovat ainakin kahden tutkimuksen mukaan itsenäisiä Kaakkois-Aasian mesoliittisen kauden metsästäjä-keräilijöiden jälkeläisiä. Shompenit puhuvat ainakin kahta luultavasti isolaattikieltä, jotka ilmeisesti eivät ole sukua nikobaarikielille eivätkä ehkä edes toisilleen.


title: Shompenit

text: Shompenit elättävät itsensä metsästäjä-keräilijöinä kuten jarawat, mutta kasvattavat myös erilaisia kasveja kuten kairapalmuja, sitruunoita ja taaroja. Shompenit yhdessä saaren pohjoisosaa asuttaneiden nikobaarien kanssa elivät omaa elämäänsä eristyksissä muusta maailmasta aina 1960-luvun lopulle asti, jolloin sadat mantereelta muuttaneet uudisasukkaat alkoivat asuttaa saaren kaakkoisosaa. Lisää vahinkoa aiheutti saaren itä-länsi-suunnassa rakennettu tie (43 km), joka kulki halki shompenien asuinalueen. Tämä tehtiin huolimatta siitä, että alue oli ollut suojeltuna heimoreservaattina jo vuodesta 1956.


title: Shompenit

text: 26. joulukuuta 2004 tsunami tappoi yhdeksän shompen-heimon jäsentä.


title: Luettelo kansainvälisten järjestöjen virallisista kielistä

text: Tämä on luettelo kansainvälisten järjestöjen virallisista kielistä. Monilla kansainvälisillä järjestöillä on työkieli/työkielet, joita käytetään kokouksissa ja järjestön toiminnassa.


title: Juhani Lamminmäki

text: Juhani Lamminmäki (s. 20. lokakuuta 1960 Jyväskylä) on suomalainen viulisti ja kapellimestari. Hän opiskeli viulunsoittoa Lahdessa Päijät-Hämeen konservatoriossa ja johti myös konservatorion orkesteria. Opiskeltuaan pari vuotta musiikkitiedettä yliopistossa hän jatkoi viuluopintojaan Sibelius-Akatemiassa Leena Siukonen-Penttilän ja Nachum Erlichin oppilaana, hioi kapellimestarintaitojaan Jorma Panulan luokalla 1983–1987 ja sai kapellimestaridiplomin 1987.


title: Juhani Lamminmäki

text: Lamminmäki sijoittui kolmanneksi pohjoismaisessa kapellimestarikilpailussa Tukholmassa 1987. Kilpailun jälkeen hän sai kiinnityksen Tapiola Sinfoniettan kapellimestariksi ja sen jälkeen hän oli Pori Sinfoniettan taiteellinen johtaja 1993–1998. Vierailevana kapellimestarina hän on johtanut Vantaan viihdeorkesteria, Radion sinfoniaorkesteria, Helsingin kaupunginorkesteria, Pietarin kaupunginorkesteria ja Malmön sinfoniaorkesteria. Hän on johtanut myös Finlandia Sinfoniettaa ja Soli Deo Gloria -kamariorkesteria.


title: Juhani Lamminmäki

text: Oopperakapellimestarina Lamminmäki on toiminut Suomen Kansallisoopperassa, Malmön musiikkiteatterissa sekä Lahden, Porin ja Vaasan oopperoissa. Pätevänä suurten kuoro-orkesteriteosten johtajana Lamminmäki on saavuttanut mainetta toimiessaan Suomen Laulun kapellimestarina vuodesta 1990, ja vuodet 1992–1998 hän oli kuoron taiteellinen johtaja. Lamminmäki on tehnyt useita levytyksiä Finlandia-levymerkille Tapiola Sinfoniettan kanssa.


title: Hovineuvos

text: Hovineuvos ( < ) oli alkuaan saksalainen arvonimi, jota käyttivät hovineuvoston eli korkeimman kollegiaalisen keskusviraston jäsenet. Hovineuvos-nimitystä käytettiin myös pelkkänä arvonimenä. Ruotsissa arvonimen ottivat käyttöön 1538 Kustaa Vaasan saksalaiset neuvonantajat, joista sitä käytti ensimmäisenä Konrad von Pyhy. Arvonimi oli käytössä Vaasa-suvun hallintakauden ajan, kunnes 1700-luvulla se vähitellen jäi Ruotsissa pois käytöstä. Kustaa II Aadolfin aikana arvonimi annettiin ulkomaisissa hoveissa toimineille lähettiläille. Hovineuvos on ollut arvonimenä myös Venäjän keisarikunnassa ja Suomen suuriruhtinaskunnassa.


title: Ernst V. Knape

text: Ernst Viktor Knape (8. heinäkuuta 1873 Kokkola – 23. helmikuuta 1929 Kokkola) oli suomenruotsalainen lääkäri, silmätautiopin dosentti ja kirjailija.


title: Ernst V. Knape

text: Knapen vanhemmat olivat nimismies Viktor Alfred Knape ja Sofia Elisabeth Eklund. Hän pääsi ylioppilaaksi Vaasan ruotsalaisesta lyseosta 1893 ja valmistui lääketieteen kandidaatiksi 1897, lisensiaatiksi 1901 sekä lääketieteen ja kirurgian tohtoriksi 1902. Knape teki opintomatkoja Göttingeniin 1896, Berliiniin 1902 sekä Englantiin, Yhdysvaltoihin ja Tanskaan 1905–1906. Knape asui 1905–1906 Yhdysvalloissa, jossa hän erikoistui silmälääkäriksi New Yorkissa sijainnella Fishersin silmäklinikalla. Knape joutui siirtymään vuodeksi Yhdysvaltoihin, koska hän oli osallistunut aktivistien toimintaan ja ollut mukana aselaiva John Graftonin lastin purkamisessa syksyllä 1905.


title: Ernst V. Knape

text: Knape oli aluksi lääkärinä Loviisassa ja toimi sitten Uudenkaarlepyyn kaupunginlääkärinä 1902–1908 ja perustamansa Uudenkaarlepyyn synnytyslaitoksen lääkärinä 1907–1908. Hän oli Helsingin yliopiston silmäsairaalan assistenttina 1908–1911 ja silmätautiopin dosenttina 1912–1929. Knape toimi silmälääkärinä Kokkolassa vuodesta 1911 alkaen.


title: Ernst V. Knape

text: Suomen sisällissodan alkaessa Knape oli mukana järjestämässä venäläisten joukkojen antautumista Kokkolassa 30. tammikuuta 1918, ja hän työskenteli sen jälkeen valkoisten läntisen armeijan ylilääkärinä Seinäjoella ja Tampereella. Knape nimitettiin 1919 suojeluskuntain ylilääkäriksi lääkintäeverstiluutnantin arvoisena. Knape oli jäsenenä myös Uudenkaarlepyyn ja Kokkolan kaupunginvaltuustoissa.


title: Ernst V. Knape

text: Knapen tuotantoon kuului useita runokokoelmia, suosittu näytelmä "Kommunaldjävulen", lukudraama "Biskop Thomas", novellikokoelmat "Österbottningar" ja "Från hav och skär", romaani "Erik Falander", pienoisromaani "På Vikarsvallen" sekä nuorisoromaani "Snauskeppet Framtiden".


title: Ernst V. Knape

text: Ernst V. Knape kuoli 1929 keuhkotulehdukseen. Emil Cedercreutzin tekemä Knapen pronssinen muistopatsas paljastettiin Kokkolan Englanninpuistossa kesällä 1939.


title: Kuntarahoitus

text: Kuntarahoitus () on Suomen kuntasektorin, Kevan ja Suomen valtion omistama luottolaitos, jonka liikeideana on turvata asiakaskuntansa rahoituksen saatavuus kaikissa markkinatilanteissa kilpailukykyisesti. Kuntarahoitus-konsernin emoyhtiö on Kuntarahoitus Oyj, ja emoyhtiön lisäksi konserniin kuuluu tytäryhtiö Rahoituksen neuvontapalvelut Inspira Oy.


title: Kuntarahoitus

text: Yhtiön asiakkaita ovat Suomen kunnat, kuntayhtymät, kuntien määräysvallassa olevat yhtiöt sekä valtion tukemaan sosiaalista asuntotuotantoa harjoittavat ja ARA:n hyväksymät yleishyödylliset asuntoyhtiöt. Yhtiöllä on noin 284 osakasta.


title: Kuntarahoitus

text: Kuntarahoitus hankkii kuntasektorille lainaamansa varat pääosin kansainvälisiltä pääomamarkkinoilta eri puolilta maailmaa. Yhtiön antolainauksen edullinen hintataso perustuu sen pitkäaikaiselle varainhankinnalle myönnetyille luottoluokituksille, jotka ovat samat kuin Suomen valtiolla eli Moody'sin Aaa (negatiiviset näkymät) ja Standard & Poor'sin AA+ (negatiiviset näkymät).


title: Kuntarahoitus

text: Yhtiön asiakkaat käyttävät Kuntarahoituksen rahoitusta erilaisiin sosiaalisiin ja yleishyödyllisiin kohteisiin, kuten terveyskeskusten, sairaaloiden, koulujen, päiväkotien, hoiva- ja vanhainkotien sekä kunnallisen infrastruktuurin rakentamiseen. Yhtiön myöntämä asuntorahoitus suuntautuu erityisryhmille rakennettaviin asuntoihin. Erityisryhmiä ovat muun muassa opiskelijat, vammaiset ja tuettua asumista tarvitsevat ryhmät.


title: Kuntarahoitus

text: Yhtiön varainhankinta toteutetaan Kuntien takauskeskuksen takauksella. Nykyinen Kuntarahoitus Oyj aloitti toimintansa vuonna 2001, kun sen edeltäjät ns. vanha Kuntarahoitus Oy ja Kuntien Asuntoluotto Oyj yhdistettiin uudeksi yhtiöksi. Vanha Kuntarahoitus Oy aloitti varsinaisen toimintansa vuonna 1990. Yhtiö toimii Helsingin Kampissa Graniittitalossa osoitteessa Jaakonkatu 3 A, 00100 Helsinki.


title: Kuntarahoitus

text:
Yritysmuoto:
Julkinen osakeyhtiö


title: Kuntarahoitus

text:
Pörssi:
1990 (ns. Vanha Kuntarahoitus Oyj)


title: Kuntarahoitus

text:
Toimitusjohtaja:
Esa Kallio


title: Kuntarahoitus

text:
Toimiala:
Kuntien, Kevan ja Suomen valtion omistama luottolaitos


title: Kuntarahoitus

text:
Lainakanta:
19,4 miljardia euroa (30.6.2015)


title: Kuntarahoitus

text:
Taseen loppusumma:
33,7 miljardia euroa (30.06.2015)


title: Kuntarahoitus

text:
Henkilöstö:
94 henkeä (20.6.2015)


title: Satan

text: Satan on brittiläinen NWOBHM-yhtye. Nimi voi olla harhaanjohtava, sillä yhtye ei soita black metallia, vaan menee ennemmin sellaisten yhtyeiden kuten Demon- tai Angel Witch -sarjaan.http://www.metal-archives.com/band.php?id=774


title: Heather McCartney

text: Heather Louise McCartney (alk. Heather Louise See, s. 31. joulukuuta 1962 Tucson, Arizona, Yhdysvallat) on yhdysvaltalaissyntyinen taiteilija, joka on Paul McCartneyn adoptiotytär. Hänen biologiset vanhempansa ovat geologi Joseph Melville See Jr. ja sittemmin Paul McCartneyn kanssa avioitunut Linda McCartney. Valokuvaaja Mary McCartney ja muotisuunnittelija Stella McCartney ovat Heatherin pikkusisarpuolia Linda ja Paul McCartneyn liitosta. Heather McCartney ei ole naimisissa, eikä hänellä ole lapsia.


title: Ginny McSwain

text: Virginia "Ginny" McSwain on yhdysvaltalainen Daytime Emmylla palkittu ääniohjaaja ja entinen ääninäyttelijä.


title: Ginny McSwain

text: Valmistuttuaan Stephens Collegesta teatterin ja taiteen tutkinnolla McSwain muutti Los Angelesiin vuonna 1974, jossa hän sattumalta sai töitä Hanna-Barberalta esiteltyään taideteoksiaan.


title: Ginny McSwain

text: Aluksi McSwaine aloitteli uraansa ääninäyttelijänä 1970-luvun lopulla tehden pieniä rooleja animaatioihin, kuten Scooby Goes Hollywood. Sittemmin hän jätti ääniroolit ja siirtyi 1980-luvun alussa nauhoittavan ohjaajan avustajaksi, kunnes vuodesta 1984 McSwain on työskennellyt pääsääntöisesti ääniohjaajana. Kenties parhaiten hänet muistetaan 1980-luvun lopulla ollessaan ääniohjaajana ja pääroolissa animaatiosarjassa Pikku ponit, sekä Lois Lanen roolista 1980-luvun Teräsmies animaatiosarjassa.


title: Annettu

text: Annettu (, mon. "data") tarkoittaa laajassa mielessä mitä tahansa ajattelun lähtökohtaa. Eri filosofit ovat olleet eri mieltä siitä, onko mikään annettua ja jos on, niin mikä. Joidenkin mukaan ihmisen ymmärrys muokkaa kaikkea siihen sijoittuvaa, eikä mikään ole tämän vuoksi annettua. Jotkut puolestaan ovat katsoneet, että annettuja olisivat esimerkiksi logiikan lait, todellisuuden metafyysisen rakenteen perusteet tai aistinsisällöt ("sense datum", ”aisteille annettu”).


title: Theodor Lindh

text: Anders Theodor Lindh (13. tammikuuta 1833 Porvoo – 21. heinäkuuta 1904 Porvoo) oli suomalainen oikeusneuvosmies ja ruotsiksi kirjoittanut runoilija.


title: Theodor Lindh

text: Lindhin vanhemmat olivat Porvoon tuomiorovasti Daniel Lindh ja Anne Charlotte Boije. Hän kävi Porvoon lukiota, pääsi ylioppilaaksi 1851 ja valmistui filosofian kandidaatiksi 1856 ja maisteriksi 1857. Lindh opiskeli 1857–1858 Tukholman metsäinstituutissa ja hän suoritti metsänhoitajatutkinnon 1859. Vuodesta 1866 Lindh opiskeli oikeustiedettä valmistuen molempien oikeuksien kandidaatiksi 1871.


title: Theodor Lindh

text: Lindh toimi maanmittauksen ja metsänhoitolaitoksen ylihallituksen vt. sihteerinä 1859–1862, vt. tuomarina Pyhtäällä ja Kymissä 1873–1874 sekä oikeusraatimiehenä Porvoossa 1874–1904. Hän osallistui säätyvaltiopäiville porvarissäädyn jäsenenä 1891 ja 1894.


title: Theodor Lindh

text: Lindhin tuotanto koostuu runoista ja kahdesta näytelmästä. Hän kirjoitti myös ruotsinkieliset sanat Henrik Boreniuksen säveltämään "Uusmaalaisten marssiin" ("Nylänningarnas marsch") ja käänsi ruotsiksi lordi Byronin runoja ("Hebreiska melodier af lord Byron", 1862).


title: Kemppinen

text: Kemppinen on suomenkielinen sukunimi. Tunnettuja nimenkantajia ovat:Nimen muita käyttöyhteyksiä ovat:


title: Verenpainelääke

text: Verenpainelääkkeet ovat lääkkeitä, joita käytetään verenpainetaudin eli koholla olevan verenpaineen hoitoon.


title: Verenpainelääke

text: Tällä hetkellä verenpainetaudin hoidon tavoite on alentaa verenpaine tasolle alle 140/85 mmHg. On osoitettu, että lääkkeitä käyttämällä systolisen eli yläpaineen laskeminen 10 mmHg:lla ja diastolisen eli alapaineen 5 mmHg:lla vähentää aivohalvauksia 30–40% ja vakavia sepelvaltimotautitapahtumia 16%, iäkkäillä ja keski-ikäisillä suhteellisesti yhtä paljon. Verenpainetaudin ensisijaishoitona ovat kuitenkin elämäntapamuutokset, kuten ruokavalion muuttaminen terveellisemmäksi, painon pudottaminen, liikunnan lisääminen ja tupakoinnin lopettaminen.


title: Verenpainelääke

text: Verenpainelääkkeet jaotellaan muun muassa seuraaviin ryhmiin (alla on myös luetteloitu joitain esimerkkejä kustakin ryhmästä):


title: Muuttohaluton poikamies

text: Muuttohaluton poikamies () on yhdysvaltalainen romanttinen komediaelokuva vuodelta 2006.


title: Muuttohaluton poikamies

text: Elokuva kertoo kolmekymppisestä naistenkaatajasta, Trippistä (Matthew McConaughey), joka asuu vielä vanhempiensa (Kathy Bates ja Terry Bradshaw) luona. Vanhemmat haluavat poikansa muuttavan pois kotoa, millä keinolla hyvänsä. Niinpä he palkkaavat alaan erikoistuneen naisen, Paulan (Sarah Jessica Parker), hoitamaan homman. Tarkoituksena on, että Tripp rakastuisi Paulaan, ja muuttaisi pois kotoa. Suunnitelma ei mene kuitenkaan toivotulla tavalla, sillä periaatteestaan huolimatta Paula rakastuu Trippiin.


title: Sisäinen aisti

text: Sisäinen aisti on tietoteoreettinen termi, joka viittaa introspektion toimintaan. Ajatuksella sisäisestä aistista on selitetty itsetuntemusta perusteiltaan samanlaisena toimintana kuin aistihavainto. Termi esiintyy muun muassa John Lockella, René Descartesilla ja Immanuel Kantilla.


title: Sisäinen aisti

text: Descartesille sisäinen aisti oli lähde varmuudelle ajattelevan subjektin olemassaolosta hänen tekemässään johtopäätöksessä "cogito ergo sum". Kant teki eron sisäisen aistin ("innere Sinn") eli introspektion sisällön ja transsendentaalisen apperseption välille. Sisäisen aistin tekemät havainnot perustuvat psykologiaan, eikä niillä ole transsendentaalista viittauksen kohdetta. Hänen mukaansa sisäistä aistia ei voida tutkia tieteellisesti.


title: Sisäinen aisti

text: Nykyaikaisia versioita sisäisestä aistista löytyy muun muassa D. M. Armstrongilta ja William Lycanilta.


title: Kuinka hukata kundi 10 päivässä

text: Kuinka hukata kundi 10 päivässä () on vuonna 2003 ensi-iltansa saanut romanttinen yhdysvaltalainen komediaelokuva, jonka on ohjannut Donald Petrie. Elokuvan pääosissa ovat Kate Hudson ja Matthew McConaughey. Elokuva perustuu samannimiseen sarjakuvakirjaan, jonka tuottajat Michele Alexander ja Jeannie Long osallistuivat myös elokuvan käsikirjoittamiseen.


title: Thibron (Kyrenaika)

text: Thibron ( 300-luku eaa.) oli spartalainen sotilas, joka palveli aluksi Aleksanteri Suurta ja Harpalosta. Näiden kuoleman jälkeen hän johti palkkasotilaita Kyrenaikassa.


title: Thibron (Kyrenaika)

text: Thibron kuului Harpaloksen lähipiiriin ja hän pakeni tämän kanssa Ateenaan vuonna 324 eaa. Myöhemmin Harpalos ja Thibron pakenivat Kreetalla sijaitsevaan Kydoniaan, jossa Thibron joko murhasi tai antoi murhata Harpaloksen. Thibron otti Harpaloksen komennossa olleet noin 6000-7000 palkkasotilasta omaan johtoonsa.


title: Thibron (Kyrenaika)

text: Pian Aleksanteri Suuren kuoleman jälkeen eräät kaupungeistaan karkotetut kyreneläiset ja barkalaiset pyysivät Thibronia hyökkäämään Kyrenaikaan, joka tuolloin oli Makedonian vallan ulkopuolella. Thibron piiritti Kyrenen satamaa ja sai kiristettyä sen asukkailta 500 talenttia hopeaa ja puolet heidän sotavaunuistaan. Thibronin sotapäällikkö, kreetalainen Mnasikles, suuttui kuitenkin Thibronille kun sotasaalista alettiin jakaa. Mnasikles pakeni Kyreneen ja yllytti kaupungin asukkaita jatkamaan vastarintaa. Thibron yritti tämän jälkeen hyökätä kaupunkia vastaan, mutta tuloksetta.


title: Thibron (Kyrenaika)

text: Thibron lähti auttamaan Barkaa, jota vastaan kyreneläiset hyökkäsivät, mutta hänen poissa ollessaan Mnasikles valtasi takaisin sataman. Thibronin laivasto joutui nyt suureen ahdinkoon, koska sillä ei ollut enää huoltomahdollisuuksia. Myöhemmin myrsky tuhosi laivaston. Thibron valtasi kuitenkin Taukheiran ja kutsui luokseen 2 500 palkkasotilasta Taenarumista.


title: Thibron (Kyrenaika)

text: Thibron löikin kyreneläiset taistelussa, mutta nämä kutsuivat nyt Egyptin satraapin Ptolemaios I:n apuun. Ptolemaios lähetti Ofellaan kukistamaan Thibronia. Thibron jäi libyalaisten vangiksi, jotka luovuttivat hänet Ofellaan alaiselle Epikydeelle. Epikydes antoi taukeiralaisten kiduttaa Thibronia ennen kuin tämä lähetettiin Kyreneen, jossa hänet ristiinnaulittiin.


title: Curt John Ducasse

text: Curt John Ducasse (7. heinäkuuta 1881 Angoulême, Ranska - 3. syyskuuta 1969) oli yhdysvaltalainen ranskalaissyntyinen filosofi. Hän opetti Washingtonin yliopistossa ja Brown Universityssä.


title: Curt John Ducasse

text: Ducasse tunnetaan ennen kaikkea töistään mielenfilosofian ja estetiikan aloilla. Hän on vaikuttanut muun muassa Roderick Chisholmiin ja Wilfrid Sellarsiin.


title: Curt John Ducasse

text: Ducasse toimi American Philosophical Associationin itäisen jaoston puheenjohtajana vuosina 1939-40.


title: Jarawat

text: Jarawat (hindiksi जारवा) ovat yksi Andamaanien saariston alkuperäisheimoista. Jarawoita asuu Etelä-Andamaanin ja Keski-Andamaanin saarilla 200–300. Tämä negriittiheimo elää metsästämällä sikoja, liskoja, kalastamalla ja keräämällä siemeniä, marjoja ja hunajaa. Jarawat ovat paimentolaisheimo, joka elää 40–50 hengen ryhmissä. Jarawat ovat olleet hyvin eristäytynyt heimo, joka on vältellyt kontakteja muiden asukkaiden kanssa. Lokakuussa 1997 ryhmä jarawoita kuitenkin vieraili ensi kertaa läheisissä kylissä ja asuinalueilla. Tämä on käynnistänyt sarjan ongelmia, muun muassa tuhkarokkoepidemian.


title: Jarawat

text: Jarawoiden elinalue on ollut vaarassa 1970-luvulta lähtien, jolloin Andaman Trunk Road rakennettiin heidän läntisen asuinalueensa halki. Tie tuo alueelle metsureita ja salametsästäjiä, jotka varastavat heimon riistaa ja tartuttaa heihin kulkutauteja. Myös jarawa-naisten hyväksikäytöstä on raportoitu. Tien sulkemisesta on Intian korkeimman oikeuden päätös vuodelta 2002, mutta se on pysynyt edelleen käytössä. Yhdistyneiden kansakuntien rotusyrjinnän poistamista valvova komitea vaati maaliskuun 2007 raportissaan Intiaa sulkemaan tien.


title: Chanan Colman

text: Chanan Colman (חנן קולמן; s. 10. maaliskuuta 1984 Gladsaxe) on tanskalais-israelilainen koripalloilija.


title: Chanan Colman

text: Colman on pelannut Suomessa Espoon Hongan (2009–2010) lisäksi Lappeenrannan NMKY:n Korisliiga-joukkueessa kausina 2004–05 ja 2005–06 sekä osan kaudesta 2008–09. Colmanin isä on yhdysvaltalainen ja äiti israelilainen. Colman on pelannut myös Tanskan miesten maajoukkueeseessa.


title: Hyasintti (kasvi)

text: Hyasintti eli tuoksuhyasintti ("Hyacinthus orientalis") on parsakasvien ("Asparagaceae") heimoon kuuluva monivuotinen sipulikasvi, jota kukkiensa vuoksi kasvatetaan koristekasvina. Kasvi on peräisin Keski- ja Etelä-Turkista.


title: Hyasintti (kasvi)

text: Hyasintti on sipulikasvi, jonka sipulin läpimitta on 3-7 cm. Sen lehdet ovat pitkänomaiset, 18-35 cm pitkät ja 1-3 cm leveät ja pinnalta pehmeät. Sen kukintovarsi on 20-30 cm, joskus jopa 45 cm pitkä ja pystysuora, ja siinä on 2-50 violetin väristä kukkaa, joista jokaisessa on kuusi terälehteä.


title: Hyasintti (kasvi)

text: Hyasintilla on pitkä historia viljeltynä koristekasvina. Sitä on kasvatettu ensin Välimeren maissa, myöhemmin Ranskassa, jossa sitä on käytetty myös hajuvesien valmistukseen. Nykyisin sitä kasvatetaan eniten Alankomaissa.


title: Hyasintti (kasvi)

text: Hyasintti kukkii varhain keväällä. Se kasvaa parhaiten aurinkoisessa tai puolivarjoisessa paikassa riittävän kosteassa maaperässä. Sillä on talvisin lepokausi, minkä vuoksi sitä ei voi kasvattaa tropiikissa. Hyötämällä se on mahdollista saada kukkimaan keskellä talveakin, minkä vuoksi siitä on tullut suosittu joulukukka.


title: Hyasintti (kasvi)

text: Hyasinttia kasvatetaan sen kirkkaanväristen kukkien vuoksi. Siitä on olemassa yli 2 000 lajiketta, joiden kukkien väri vaihtelee. Tavallisimpia ovat violetit, mutta on myös sinisiä, valkoisia, vaaleankeltaisia ja punaisia hyasintteja. Useimmilla viljellyillä lajikkeilla on enemmän kukkia kuin kasvin villimuodoilla.


title: Hyasintti (kasvi)

text: Hyasintti sisältää alkaloideja, jotka suurina määrinä ovat myrkyllisiä. Kasvin myrkyllisin osa on sen sipuli, jota ei pidä missään tapauksessa syödä. Lisäksi hyasintista haihtuvat tuoksuvat eteeriset öljyt saattavat aiheuttaa allergiaa.


title: Hyasintti

text: Hyasintti voi tarkoittaa seuraavia:


title: Michael C. Maronna

text:
Michael C. Maronna (s. 8. lokakuuta 1977 Rhode Island, Yhdysvallat) on amerikkalainen näyttelijä, joka on esiintynyt useissa televisio-ohjelmissa ja elokuvissa.
Hänet tunnetaan parhaiten hänen roolistaan "Big Pete".


title: Goljatlintuhämähäkki

text: Goljatlintuhämähäkki ("Theraphosa blondi", aikaisempi nimi "T. leblondi") on Etelä-Amerikan pohjoisosissa esiintyvä lintuhämähäkkilaji. Sitä pidetään Venezuelassa elävän sukulaislajinsa, "Theraphosa apophysis"in, ohella maailman kookkaimpana hämähäkkinä.


title: Goljatlintuhämähäkki

text: "Theraphosa blondi" on kookas, ruskea ja karvainen hämähäkki. Aikuisen yksilön raajojen kärkiväli voi olla 30 senttimetriä ja se voi painaa yli 70 grammaa. Naaraspuolinen "T. blondi" aikuistuu 2,5–3 vuoden iässä ja elää 15–25 vuotta, kun koiraat kuolevat jo 3–6 vuoden iässä. Ravinnokseen hämähäkki käyttää selkärangattomia sekä pieniä selkärankaisia, kuten sammakoita, käärmeitä, linnunpoikasia ja hiiriä, jotka se saalistaa väijymällä. Yöaktiivisen hämähäkin näköaisti on huono ja saaliin paikantaminen tapahtuu pääasiassa maanpinnan tuntumaan viritettyjen ansalankojen avulla.


title: Goljatlintuhämähäkki

text: Laji on aggressiivinen. Uhattuna eläin tuottaa jalkojensa nivelillä ääntä ja heittää teräviä ja voimakkaasti ihoa ärsyttäviä karvoja uhkaajaa kohti. Aikuisen hämähäkin myrkkyleuat voivat olla yli kahden senttimetrin pituiset, mutta puremassa myrkky aiheuttaa ihmiselle korkeintaan lieviä oireita.


title: Goljatlintuhämähäkki

text: "Theraphosa blondi"a pidetään myös terraarioeläimenä.


title: Anttola (Savonlinna)

text: Anttola on kylä ja taajama Savonlinnassa, joka sijaitsee entisen Kerimäen kunnan lounaisosassa. Anttolassa on koulu jossa on noin 80 oppilasta ja päiväkoti. Kylällä on myös eläinlääkäriasema ja huoltoasema. Kylään on matkaa Kerimäen kirkolta noin 12,4 kilometriä ja Savonlinnan kauppatorilta noin 12,2 kilometriä. Anttolan taajamassa oli vuoden 2011 lopussa 293 asukasta.


title: Anttola (Savonlinna)

text: Juvan ja Parikkalan välisestä valtatie 14:stä erkanee Anttolassa Kiteen ja Kerimäen välinen kantatie 71. Anttolan eteläosassa kulkee Parikkalan, Savonlinnan ja Huutokosken välinen rautatie. Rataosalla sijaitsee Kerimäen rautatieasema, jolla pysähtyy Savonlinnan ja Parikkalan välisiä taajamajunia. Asemalle on etäisyyttä Anttolan kyläkeskuksesta noin 3,5 kilometriä.


title: Aari Surakka

text: Aari Surakka (18. joulukuuta 1909 Joensuu – 20. syyskuuta 1990 Helsinki) oli suomalainen ortodoksinen rovasti ja runoilija.


title: Aari Surakka

text: Surakan vanhemmat olivat ajuri Heikki (Feodor) Surakka ja kauppias Anna Reetta Varis. Hän valmistui 1933 Sortavalan ortodoksisesta pappisseminaarista ja toimi myöhemmin muun muassa ortodoksisen pappisseminaarin opettajana.


title: Makkola

text: Makkola on kylä Savonlinnassa, entisen Kerimäen kunnan länsiosassa. Kylään on matkaa Kerimäen kirkolta noin 21,5 kilometriä, Kerimäen rautatieasemalta noin 17 kilometriä ja Savonlinnan kauppatorilta noin 16,5 kilometriä. Myös osa Enonkosken kunnan alueesta on Makkolan kylän nimellä.


title: Makkola

text: Kylän kautta kulkee Savonlinnan, Enonkosken ja Heinäveden itäosan välinen seututie 471.


title: Makkola

text: Savonlinnan lentoasemalle on etäisyyttä Makkolan kylästä noin neljä kilometriä. Lentokenttä ja -asema sijaitsevat Savonlinnan puolella.


title: Sentinelit

text: Sentinelit ovat Andamaaneilla Pohjois-Sentinelin saarella asuva alkuperäisheimo. Se tunnetaan lähes täydellisestä eristäytymisestään muusta maailmasta. He elävät yhteismajoissa kalastellen kanooteillaan saaren läheisellä merialueella. Sekä miehet että naiset elävät alasti. Tutkijoiden tiedossa ei ole yhtään mitään sentinelien kielestä, kulttuurista ja historiasta. Sentinelit ovat negriittejä, joiden uskotaan saapuneen Andamaanien saaristoon 30 000–60 000 vuotta sitten. DNA-todisteiden mukaan nämä heimot saattavat olla ensimmäisten Afrikasta lähteneiden ihmisten jälkeläisiä.


title: Sentinelit

text: Sentinelit on yksi maailman eristyneimmistä heimoista. Heidän lukumääräänsä ei tiedä tarkkaan, vuoden 2011 Intian väestönlaskennassa ilmoitettu tulos 12 miestä ja 3 naista saatiin tarkkailemalla heimoa helikopterista. Muiden arvioiden mukaan määrä on kuitenkin suurempi, ehkä 150 henkeä, mutta arviot vaihtelevat 39-400 välillä.


title: Sentinelit

text: Sentinelin kielestä ei tiedetä juuri mitään (sille on annettu ISO-639-3-koodi "std"). Kielellä ei uskota olevan sukukieliä. Lähisaarilla asuvien jarawien kansan puhuman jarawan ja öngien puhuman öngen on arveltu olevan sukua sentinelille, mutta asiasta ei ole varmuutta ja kontaktia yrittäneet jarawat eivät ymmärtäneet sentinelien puhetta.


title: Sentinelit

text: Ensimmäinen maininta Pohjois-Sentinelin saaresta on vuodelta 1771, jolloin brittialus "Diligent" raportoi nähneensä saarella öisiä valoja. Vuonna 1867 intialainen kauppa-alus "Nineveh" haaksirikkoutui Pohjois-Sentinelin läheiselle riutalle. Miehistö pelastautui saarelle, jossa kolmantena päivänä sentinelit hyökkäsivät heidän kimppuunsa ampuen nuolia. "Villi-ihmiset olivat täysin alastomia, heillä oli lyhyet hiukset ja punaiseksi maalatut nenät ja he aukoivat suutaan tehden ääniä kuten "pa on ough", heidän nuolissaan näytti olevan rautainen kärki". Miehistö pakeni pelastusveneellä ja pelastautui muutamia päiviä myöhemmin ohikulkeneeseen laivaan.


title: Sentinelit

text: Vuonna 1879 Surreyssa syntyneestä Maurice Vidal Portmanista tuli Andamaanien johtava virkamies ja muutama kuukausi virkaanastumisensa jälkeen hän järjesti tutkimusretkikunnan Pohjois-Sentinelille. Retkikunta tutki saaren tarkkaan löytämättä aluksi yhtään ihmistä, kunnes muutaman päivän etsinnän jälkeen he saivat kiinni vanhuspariskunnan ja neljä lasta. Nämä tuotiin Port Blairiin tarkkailtavaksi. Sentinelit kuitenkin sairastuivat nopeasti ja vanhukset kuolivat pian. Lapset vietiin takaisin saarelle.


title: Sentinelit

text: Vuonna 1896 hindivanki pakeni Suurelta Andamansaarelta ja ajelehti valtamerellä Pohjois-Sentinelin saarelle. Etsintäjoukko löysi vangin joitakin päiviä myöhemmin nuolilla lävistettynä ja kurkku auki viillettynä.


title: Sentinelit

text: Keväällä 1974 saarella vieraili ryhmä, joka kuvasi dokumenttia nimellä "Man in Search of Man". Mukana oli antropologeja, aseistettuja poliiseja ja "National Geographicin" kuvaaja. Sentinelit ampuivat ryhmää nuolilla. Rannalle lahjaksi annetun sian ja nuken he hautasivat hiekkaan, mutta söivät kookospähkinät. 1970- ja 1980-luvulla saarelle tehtiin useita vierailuja. Vuodesta 1981 vierailut olivat säännöllisiä ja joillakin niistä saatiin näköhavaintoja saarelaisista. Retkikunnat jättivät saarelaisille lahjoja kuten peilejä, punaisia nauhoja, kumipalloja ja kaulakoruja. Joskus sentinelit käyttäytyivät ystävällisesti, joskus ampuivat nuolilla vierailijoita. Tammikuussa 1991 tapahtui ensimmäinen vierailevan joukon ja sentinelien "ystävällismielinen kohtaaminen", jossa sentinelit tulivat noutamaan vesirajasta heille heitettyjä kookospähkinöitä ilman vihamielistä nuolilla ampumista.


title: Sentinelit

text: Intian viranomaisten viralliset vierailut päättyivät 1990-luvun puolivälin jälkeen ja sittemmin saarelaiset on päätetty jättää rauhaan. Joulukuun 2004 tsunamin jälkeen helikopteri vieraili saarella selvittämässä vahinkoja ja sai vastaansa sentinelien nuolisateen. Tammikuussa 2006 sentinelit tappoivat kaksi alueella laittomasti rapuja pyytänyttä kalastajaa. Intian rajavartiosto yritti hakea miesten ruumiit helikopterilla, mutta sitä ammuttiin nuolilla. Havaintojen mukaan ruumiit oli haudattu rannalle.


title: Sentinelit

text: Vuoden 2018 marraskuussa amerikkalainen John Allen Chau yritti mennä viemään kristinuskon sanomaa saarelle, ja hänet surmattiin jousilla ja nuolilla.


title: Paula Holmila

text: Paula Holmila, (s. 1953 Lapua) on toiminut vuodesta 1982 asti kulttuuritoimittajana, kriitikkona, tv-toimittajana ja dokumentaristina. Hän asuu Pohjassa.. Paula Holmila toimii "Helsingin Sanomien" arkkitehtuuritoimittajana ja arkkitehtuurikriitikkona.


title: Paula Holmila

text: Ennen ryhtymistään toimittajaksi Holmila toimi Taidemaalariliiton pääsihteerinä. Hän on opiskellut muun muassa Helsingin kauppakorkeakoulussa, Helsingin yliopistossa, ulkomaalaisille tarkoitetussa Perugian yliopistossa Italiassa ja useissa musiikkioppilaitoksissa.


title: Paula Holmila

text: Taiteen keskustoimikunta myönsi hänelle kolmivuotisen arvostelija-apurahan 2010-2012.


title: Paula Holmila

text: Holmila työskenteli "Uuden Suomen" kulttuuritoimituksessa vuosina 1985–1991 vastuualueinaan kuvataide ja arkkitehtuuri. Uuden Suomen lopettamisen jälkeen hän siirtyi Yleisradion TV1:n palvelukseen ja teki siellä muun muassa dokumentteja ja haastatteluja. Lisäksi hän on avustanut useita lehtiä.


title: Paula Holmila

text:
Paula Holmilan käsikirjoittamia televisiodokumentteja ovat muun muassa:
Hän on tehnyt myös Itse asiassa kuultuna -ohjelmia muun muassa Heikki Sirenistä, Hannu Salamasta, Jarl Hellemannista ja Tapani Raittilasta.


title: Slide Away

text: Slide Away on brittiläisen rock-yhtyeen Oasiksen debyyttialbumilla "Definitely Maybella" vuonna 1994 julkaistu kappale. Kappale julkaistiin myöhemmin samana vuonna "Whatever" singlen b-puolena. Myöhemmin raita on julkaistu Yhdysvalloissa vuoden 1996 singlejulkaisun "Champagne Supernovan" b-puolena. Kappale on myös julkaistu yhtyeen kokoelmalla "Stop the Clocks".


title: Slide Away

text: Kappale oli yhtyeen alkuaikoina erittäin soitettu kappale, mutta vuoden 1995 keikkojen jälkeen kappaletta on kuultu ainoastaan kitaristi Noel Gallagherin akustisilla keikoilla omana versionaan. Kuitenkin 2008 "Dig Out Your Soul" albumin kiertueella kappale on otettu mukaan. Mainittakoon että kappale oli Rock N' Roll Starin ohella ainut kappale, joka selvisi yhtyeen debyyttialbumin ensimmäisistä studiosessioista sillä loput kappaleet nauhoitettiin myöhemmin.


title: Slide Away

text: Noel on sanonut että Liam Gallagherin vokaalisuoritus studiossa on hänen mielestään Liamin paras koskaan tehty laulusuoritus.


title: Slide Away

text: Kappaleen suosio fanien joukossa on erittäin suuri ja se on julkaistukin suosionsa (ja Noelin) takia jopa Oasiksen kokoelmalla "Stop the Clocks" (2006).


title: Slide Away

text: "Slide Awayn studioversio on julkaistu seuraavilla Oasis-julkaisuilla""Slide Away muunlaisena versiona virallisilla Oasis-julkaisuilla"


title: Gareth Evans (filosofi)

text: Gareth Evans (12. toukokuuta 1946 – 10. elokuuta 1980) oli brittiläinen filosofi. Hän oli erikoistunut logiikkaan, metafysiikkaan, kielifilosofiaan ja mielenfilosofiaan.


title: Gareth Evans (filosofi)

text: Evans opiskeli filosofiaa, politiikkaa ja taloustieteitä Oxfordin yliopistossa. Filosofiassa hänen opettajansa oli Peter Strawson. Evans työskenteli Christ Churchissä (1967-68) sekä Harvardin ja Kalifornian yliopistoissa (1968-69). Evans kuoli keuhkosyöpään 34-vuotiaana vuonna 1980.


title: Gareth Evans (filosofi)

text: Evans kehitti formaalia semantiikkaa luonnollisille kielille. Tätä käsitteli muun muassa yhdessä John McDowellin kanssa toimitettu teos "Truth and Meaning" (1976). Artikkelissaan ”The Causal Theory of ” (1973) hän kritisoi viittaamisen teorian joitakin puolia. Yhden sivun mittainen artikkeli ”Can There Be Vague Objects?” (1978) poiki paljon vastineita, ja sitä pidetään merkittävänä metafysiikan alalla.


title: Gareth Evans

text: Gareth Evans voi viitata seuraaviin henkilöihin:


title: Rock ’n’ Roll Star

text: Rock ’n’ Roll Star on brittiläisen rock-yhtyeen Oasiksen vuoden 1994 debyyttialbumilla "Definitely Maybella" julkaistu kappale ja on sen ensimmäinen raita. Kappaletta ei ole varsinaisesti julkaistu singlenä, mutta Yhdysvalloissa siitä julkaistiin promo-single radioon. Kappaleesta on julkaistu musiikkivideo vuoden 1995 alussa.


title: Rock ’n’ Roll Star

text: Kappale on kuulunut hyvin vahvasti yhtyeen keikkalistaan ja yhtye on soittanutkin kappaletta kaikilla keikoilla lukuun ottamatta vuosien 1997–1998 "Be Here Now" albumin kiertuetta.


title: Rock ’n’ Roll Star

text: Tämän lisäksi kappale sisältyy liveversiona kaikissa yhtyeen livejulkaisuissa.


title: Tarja Jykylä

text: Tarja Jykylä (s. 23.marraskuuta 1957 Ähtäri) on suomalainen laulaja. Hänen uransa alkoi 16-vuotiaana, kun hän levytti cover-version Kisun käännöshitistä ”Tunteet” (Feelings). Pitkään hän levytti vain toisten artistien tunnetuiksi tekemiä kappaleita eri kokoelmalevyille, mutta vuonna 1984 Jori Sivonen otti Jykylän suojatikseen. Ensimmäinen single oli käännöskappale ”Kädestä päivää” (Amore amore), mutta suositummaksi osoittautui toinen single ”Natalia”, jonka Tarja esitetti myös Hittimittari-ohjelmassa. Vuonna 1985 ilmestyi Sivosen tuottama discoiskelmä-albumi "Tarja Jykylä", josta ei tullut myyntimenestystä ja se jäi Jykylän ainoaksi pitkäsoitoksi.


title: Tarja Jykylä

text: Tarja on elättänyt itsensä viihdealalla kuitenkin koko elämänsä ajan toimien juontajana eri tilaisuuksissa, tuote-esittelijänä, tanssiorkesterin solistina sekä stand up -koomikkona.


title: Times New Viking

text: Times New Viking on yhdysvaltalainen rock-yhtye. Sen kotikaupunki on Columbus, Ohio.


title: Hamer

text: Hamer Guitars on yhdysvaltalainen soitinvalmistaja. Yrityksen perusti Chicagossa vuonna 1973 Jol Dantzig yhdessä liikekumppaninsa Paul Hamerin kanssa ja yrityksellä on nykyisin tuotannossaan laaja valikoima sähkö- ja bassokitaroita.


title: Arab Liberation Front

text: Arab Liberation Front (arabiaksi: جبهة التحرير العربية, jabha at-Tahrir al-Arabiya) on Palestiinan vapautusjärjestöön (PLO) kuuluva pieni poliittinen ryhmä. Poliittisesti se on sidoksissa Irakin Baath-puolueeseen, jota johti ennen Saddam Hussein.


title: Arab Liberation Front

text: ALF on perustettu huhtikuussa 1969 Irak Baath-puolueen etulinjaan. Kesäkuussa 1969 siitä tuli Palestiinan vapautusjärjestyksen jäsen. Sen ensimmäinen johtaja oli sen pääsihteeri Zeid Heidar. Muita johtajia ovat muun muassa Munif al-Razzaz, Abd al-Wahhab al-Kayyali ja Abd al-Rahim Ahmad. Nykyään sen pääsihteeri on Rakad Salem, joka on vankilassa Israelissa. ALF:lla on paikka PLO:n toimeenpanevassa komiteassa.


title: Arab Liberation Front

text:
ALF on aina seurannut Irakin hallituksen politiikkaa. 1970-luvulla ALF:stä tuli "Rejectionist Front" -järjestön jäsen.
ALF oli tärkein ryhmä Irakin Palestiinan väestön keskuudessa. Se on myös läsnä miehitetyillä palestiinalaisalueilla. Sen päämaja sijaitsee Ramallahin kaupungissa Länsirannalla.


title: Arab Liberation Front

text: ALF julkaisee kuukausittain lehteä "Sawt al-Jamahir" ('Kansan ääni').


title: Arab Liberation Front

text: ALF ei ole ollut mukana aseellisissa iskuissa Israeliin 1990-luvulta lähtien, eikä sillä uskota olevan sotilaallisia voimavaroja. Sitä ei ole listattu Yhdysvaltain ulkomaalaisten terrorijärjestöjen luetteloon, eikä se ole myöskään ole YK:n tai EU:n terroristiluetteloissa.


title: Boxström

text: Boxström on sukunimi, jota ovat käyttäneet muun muassa seuraavat henkilöt:


title: Neuvostoliitto yleisurheilun Euroopan-mestaruuskilpailuissa

text: Neuvostoliitto osallistui yleisurheilun ulkoratojen täyden ohjelman Euroopan-mestaruuskilpailuihin vuosina 1946–1990 ja on edelleen kisojen kaikkien aikojen menestynein maa. Yksittäisissä kisoissa se oli viisi kertaa mitalitilastossa ensimmäinen, viisi kertaa toinen ja kolmesti kolmas. Neuvostoliiton hajoamisen seurauksena syntyneistä maista Venäjä on ollut EM-kisojen menestyksekkäin maa vuosina 1994–2006.


text: Neuvostoliitto saavutti vähintään kuusi kultamitalia kaikissa EM-kilpailuissa, joihin se osallistui. Kahden ensimmäisen vuosikymmenen aikana menestystä maalle saavuttivat erityisesti naiset. Vuonna 1946 neuvostoliittolaiset voittivat viisi kultamitalia naisten ohjelmassa olleissa yhdeksässä lajissa ja vuonna 1954 peräti kahdeksan kultaa 11 lajissa. Vielä vuosien 1958 ja 1962 kisoissa neuvostoliittolaiset voittivat puolet naisten lajeissa jaetuista 12 kultamitalista mutta Itä-Saksan naisurheilun voimistuminen muutti voimasuhteita. Neuvostoliitto pysyi jatkossa EM-kilpailujen kärkimaana enemmän miesurheilijoidensa ansiosta: vuosina 1969 ja 1971 Neuvostoliiton miehet voittivat seitsemän, vuonna 1974 kuusi ja vuonna 1986 jälleen seitsemän kultamitalia miesten lajien kokonaismäärän ollessa 24.


text: Yksittäisten kisojen mitalitilastoissa Neuvostoliiton edellä oli Oslon kisoissa 1946 vain Ruotsi ja Brysselissä 1950 ainoastaan Iso-Britannia. Vuodesta 1966 alkaen mitalitilaston kärkimaana oli Itä-Saksa, jonka edelle Neuvostoliitto pääsi ainoastaan Prahassa 1978 ja Stuttgartissa 1986. Budapestissa 1966 Puola, Ateenassa 1982 Länsi-Saksa sekä Splitissä 1990 Iso-Britannia jätti Neuvostoliiton mitalitilastossa kolmannelle sijalle.


text: Neuvostoliiton menestynein EM-kisaurheilija on pikajuoksija Valeri Borzov, joka vuosina 1969–1974 voitti neljä henkilökohtaista kultamitalia ja saavutti kerran viestijuoksussa hopeaa. Maan ensimmäinen neljään kultamitaliin yltänyt urheilija oli pikajuoksija Maria Itkina, joka saavutti vuosina 1954–1962 kultamitaliensa lisäksi yhden pronssin. Yhdessä lajissa neljä peräkkäistä mestaruutta ovat saavuttaneet keihäänheittäjä Jānis Lūsis ja kuulantyöntäjä Nadežda Tšižova. Viisissä peräkkäisissä EM-kisoissa saman lajin mitalin on saavuttanut pituushyppääjä Igor Ter-Ovanesjan, jonka mitaleista kolme on kultaa. Kaikkiaan eniten mitaleja on pikajuoksija Jevgenia Setšenovalla, jonka kuuden mitalin kokoelmassa on kaksi kutakin väriä.


title: Luottamus (elokuva)

text: Luottamus (, "Doverije") on suomalais-neuvostoliittolainen historiallinen poliittinen draamaelokuva vuodelta 1976. Se kuvaa Suomen itsenäisyyden tunnustamiseen vuonna 1917 johtaneita tapahtumia ja erityisesti neuvostojohtaja Vladimir Leninin roolia niissä. Elokuvan tuottivat Fennada-Filmi ja neuvostoliittolainen Lenfilm. Sen ohjasivat Edvin Laine ja Viktor Tregubovitš. Päärooleissa ovat Kirill Lavrov ja Vilho Siivola. Elokuvan juoni pohjautuu pääosin todellisiin historiallisiin tapahtumiin, joita on kuitenkin dramatisoitu.


title: Luottamus (elokuva)

text: Aloite elokuvaan tuli Fennada-Filmin toimitusjohtaja Mauno Mäkelältä, mutta lopullisen käsikirjoituksen laativat neuvostoliittolaiset Mihail Šatrov ja Vladlen Loginov. Käsikirjoitus hyväksyttiin vuonna 1974 Moskovan Marxismi-Leninismin instituutissa ja kirjailija Väinö Linna muokkasi käännöksen pohjalta suomenkielisen dialogin. Suomen opetusministeriö tuki elokuvan tuotantoa yli kahden miljoonan markan lainalla, jonka käyttöä valvoi kansliapäällikkö Jaakko Nummisen johtama työryhmä. Pelkästään suomalaisen osapuolen kustannuksen tekivät "Luottamuksesta" siihen mennessä kalleimman suomalaisen elokuvan.


title: Luottamus (elokuva)

text: Edvin Laine sai elokuvasta valtion elokuvataiteilijapalkinnon, ja Vilho Siivola sai parhaan miesnäyttelijän Jussi-palkinnon. Riian elokuvafestivaalilla 1977 "Luottamukselle" ojennettiin tuomariston erikoispalkinto taiteellisista ansioista kuvattaessa rauhanomaisen rinnakkaiselon alkuvaiheita kahden naapurimaan välillä.


title: Luottamus (elokuva)

text: "Luottamusta" esitettiin valmistuttuaan koulunäytöksissä opetuselokuvana, mutta elokuvateattereissa se ei menestynyt kovin hyvin. Nykyisen yleisen käsityksen mukaan se edustaa vahvasti suomettumisen ajan henkeä. Varsinkin myöhemmän ajan arvioissa "Luottamusta" on pidetty elokuvallisesti kehnona.


title: Luottamus (elokuva)

text: "Luottamuksen" tarina sijoittuu joulukuun loppuun 1917, jolloin Suomen valtuuskunta on matkannut Pietariin hakemaan tunnustusta maan itsenäisyydelle. Suomen pääministeri P. E. Svinhufvud joutuu päättämään, hakeako itsenäisyyden tunnustus bolševikkien hallitukselta, ja bolševikkijohtaja V. I. Lenin joutuu vastaavasti valitsemaan, tunnustaako porvarillisen Suomen itsenäisyys. Pääosa juonesta muodostuu takaumakohtauksista, jotka kuvaavat toisaalta Suomen autonomia- ja itsenäisyyskamppailun keskeisiä tapahtumia ja toisaalta Leninin kansallisuuspolitiikan ja henkilökohtaisen Suomen-suhteen muotoutumista vuosina 1899–1917. Elokuvan loppuun on liitetty pätkä uutisfilmiä vuoden 1975 Helsingin ETYK-kokouksesta.


title: Luottamus (elokuva)

text: Elokuvassa nähdään muun muassa seuraavat historialliset tapahtumat: suurta adressia tuova suomalainen lähetystö torjutaan Pietarissa vuonna 1899; Eugen Schauman ampuu kenraalikuvernööri Nikolai Bobrikovin vuonna 1904; Lenin vaeltaa Turun saaristossa heikoilla jäillä paetessaan Suomesta vuonna 1907; Vladimir Puriškevitš pitää Venäjän duumassa kuuluisan ”Finis Finlandiae!” -puheensa vuonna 1910; puhemies Svinhufvudin johtama eduskunta kieltäytyy hyväksymästä yleisvaltakunnallista lainsäädäntöä vuonna 1910; puhemies Kullervo Mannerin johtama eduskunta kokoontuu hajotuskäskystä huolimatta syksyllä 1917; Lenin piileskelee Helsingissä Kustaa Rovion luona syksyllä 1917; Kullervo Manner, Yrjö Sirola ja K. H. Wiik käyvät Leninin puheilla joulukuussa 1917; Leninin hallitus antaa itsenäisyyden tunnustamisasiakirjan Svinhufvudin valtuuskunnalle joulukuussa 1917.


title: Eddy Ottoz

text: Eddy Ottoz (s. 3. kesäkuuta 1944) on entinen italialainen yleisurheilija. Hän oli päälajissaan 110 metrin aitajuoksussa paras eurooppalainen 1960-luvun jälkipuoliskolla.


title: Eddy Ottoz

text: Ottoz sijoittui 110 metrin aitajuoksussa neljänneksi Tokion 1964 olympialaisissa ajalla 13,8 s. Hänen edellään oli kaksi yhdysvaltalaista sekä Neuvostoliiton Anatoli Mihailov. Budapestin EM-kilpailuissa 1966 Ottoz voitti kultaa ajalla 13,7 s. Méxicon 1968 olympialaisissa hän saavutti parhaana eurooppalaisena pronssia ajalla 13,4 s. Ateenan EM-kilpailuissa 1969 hän voitti toisen ulkoratojen Euroopan-mestaruutensa ajalla 13,5 s.


title: Eddy Ottoz

text: Sisäratojen EM-kilpailuissa Ottoz voitti yhteensä kolme kultamitalia vuosina 1966–1968. Dortmundissa 1966 aitamatkana oli 60 metriä ja loppuaika 7,7 s. Prahassa 1967 hän voitti kultaa 50 metrin aidoissa ajalla 6,4 s ja Madridissa 1968 hänen loppuaikansa 50 metrin aidoissa oli 6,52 s.


title: Eddy Ottoz

text: Universiadeissa Ottoz voitti 110 metrin aitajuoksun vuonna 1965 ajalla 13,6 s sekä vuonna 1967 ajalla 13,9 s.


title: Fernando Verdasco

text: Fernando Verdasco Carmona (s. 15. marraskuuta 1983 Madrid) on espanjalainen tennispelaaja. Hän kuului Davis Cupin voittajajoukkueeseen vuosina 2008 ja 2009. Verdasco on ollut kaksinpelin maailmanlistalla parhaimmillaan sijalla 7 huhtikuussa 2009 ja nelinpelilistalla sijalla 8 marraskuussa 2013. Hänen valmentajanaan on maaliskuusta 2008 toiminut Juan Luis Tati Rascón.


title: Fernando Verdasco

text: Verdasco aloitti ammattilaisuransa vuonna 2001. Hän selviytyi ensimmäisen kerran ATP-turnauksen loppuotteluun Acapulcossa maaliskuussa 2004. Loppuottelussa hän kärsi tappion Carlos Moyalle luvuin 3–6, 0–6. Ensimmäisen ATP-turnausvoittonsa hän saavutti kuukautta myöhemmin Valenciassa. Hän ei hävinnyt turnauksessa erääkään ja kukisti loppuottelussa maanmiehensä Albert Montañésin 7–6 (7–5), 6–3. Saman vuoden marraskuussa Verdasco voitti toistaiseksi ainoan ATP-tason nelinpeliturnauksensa kukistettuaan parinsa Feliciano Lópezin kanssa Tukholman turnauksen loppuottelussa Wayne Arthursin ja Paul Hanleyn.


title: Fernando Verdasco

text: Verdasco hävisi vuoden 2005 Kitzbühelin turnauksen loppuottelussa Gastón Gaudiolle 6–2, 2–6, 4–6, 4–6. Yhdysvaltain avoimissa hän selviytyi 4. kierrokselle, jolla hävisi Jarkko Niemiselle. Seuraavana vuonna hän eteni Wimbledonissa 4. kierrokselle kukistettuaan 3. kierroksella neljänneksi sijoitetun David Nalbandianin.


title: Fernando Verdasco

text: Verdasco selviytyi Ranskan avoimissa 2007 neljännelle kierrokselle. Samana kesänä hän kärsi Guillermo García-Lópezin kanssa tappion Stuttgartin ATP-turnauksen nelinpelifinaalissa ja voitti challenger-tason kaksinpeliturnauksen Segoviassa. Lokakuussa hän eteni Pietarin ATP-turnauksen loppuotteluun, jonka hävisi Andy Murraylle 2–6, 3–6.


title: Fernando Verdasco

text: Verdasco selviytyi Ranskan avoimissa 2008 neljännelle kierrokselle kärsien tappion tulevalle mestarille Rafael Nadalille. Wimbledonissa hän eteni niin ikään 4. kierrokselle, jolla hävisi Mario Ančićille viisieräisen maratonottelun, jonka viimeinen erä päättyi 11–13. Nottinghamin turnauksen loppuottelussa Verdasco hävisi Ivo Karlovićille 5–7, 7–6 (7–4), 6–7 (8–10). Heinäkuussa hän saavutti uransa toisen kaksinpelin ATP-turnausvoiton kukistettuaan Umagin turnauksen finaalissa Igor Andrejevin 3–6, 6–4, 7–6 (7–4).


title: Fernando Verdasco

text: Verdasco hävisi tammikuussa 2009 Brisbanen ATP-turnauksen kaksinpelin loppuottelussa Radek Štěpánekille 6–3, 3–6, 4–6. Hän kärsi parinsa Mischa Zverevin kanssa tappion myös nelinpelin loppuottelussa. Australian avoimissa hän voitti 4. kierroksella neljänneksi sijoitetun Andy Murrayn 2–6, 6–1, 1–6, 6–3, 6–4, ja puolivälierissä edellisvuoden finalistin Jo-Wilfried Tsongan 7–6(2), 3–6, 6–3, 6–2. Välierässä hän kohtasi ykköseksi sijoitetun maanmiehensä Rafael Nadalin, joka voitti ottelun 7–6(4), 4–6, 6–7(2), 7–6(1), 4–6. Ottelu oli kestoltaan Australian avointen historian pisin, viisi tuntia ja 14 minuuttia. Ranskan avoimissa 2009 Verdasco hävisi 4. kierroksella Nikolai Davydenkolle lukemin 2–6, 2–6, 4–6. Wimbledonissa 2009 hän hävisi 4. kierroksella Ivo Karlovićille erin 6–7(5), 7–6(4), 3–6, 6–7(9). Elokuussa hän voitti New Havenissa urallaan kolmannen ATP-turnauksen: loppuotteluvastustaja Sam Querrey hävisi lukemin 6–4, 7–6(6). Yhdysvaltain avoimissa hän selviytyi puolivälieriin, joissa hän hävisi Novak Đokovićille lukemin 6–7(2), 6–1, 5–7, 2–6. Kuala Lumpurin turnauksen loppuottelussa hän hävisi Nikolai Davydenkolle 4–6, 5–7.


title: Fernando Verdasco

text: Vuoden 2010 alussa Australian avoimissa Verdasco selvisi 4. kierrokselle häviten siellä venäläiselle Nikolai Davydenkolle 2–6, 5–7, 6–4, 7–6(5), 3–6. Helmikuussa hän voitti San Josen turnauksen kukistettuaan loppuottelussa Andy Roddickin 3–6, 6–4, 6–4. Monte Carlo Mastersin loppuottelussa hän hävisi Rafael Nadalille 0–6, 1–6. Viikkoa myöhemmin hän voitti Barcelonan turnauksen loppuottelussa Robin Söderlingin 6–3 4–6, 6–3. Nizzan turnauksen loppuottelussa hän hävisi Richard Gasquet'lle 3–6, 7–5, 6–7(5). Ranskan avoimissa 2010 hän pääsi neljännelle kierrokselle asti, mutta hävisi sen maanmies Nicolas Almagrolle. Yhdysvaltain avoimissa hän voitti kolmannella kierroksella David Nalbandianin, ja neljännellä kierroksella David Ferrerin, mutta hävisi puolivälierässä Rafael Nadalille suoraan kolmessa erässä. Wimbledonissa 2013 Verdasco eteni puolivälieriin, jossa lopulta hävisi Iso-Britannian Andy Murraylle voitettuaan ensin ottelun kaksi ensimmäistä erää,


title: Fernando Verdasco

text: Verdasco on edustanut Espanjaa Davis Cupissa vuodesta 2005 lähtien. Vuoden 2008 loppuottelussa Argentiinaa vastaan hän voitti Feliciano Lópezin kanssa nelinpelissä Agustín Callerin ja David Nalbandianin 5–7, 7–5, 7–6 (7–5), 6–3. Ratkaisevassa kaksinpelissä Verdasco kukisti José Acasuson 6–3, 6–7(3–7), 4–6, 6–3, 6–1 varmistaen Espanjan 3–1-voiton. Vuoden 2009 loppuottelussa Espanja voitti Tšekin pistein 5–0 ja Verdasco voitti Lópezin kanssa nelinpelissä Tomáš Berdychin ja Radek Štěpánekin 7–6(7), 7–5, 6–2.


title: Giovanni Cornacchia

text: Giovanni Cornacchia (18. kesäkuuta 1939 – 23. heinäkuuta 2008) oli italialainen yleisurheilija. Hänen päälajinsa oli 110 metrin aitajuoksu.


title: Giovanni Cornacchia

text: Cornacchia saavutti hopeaa 110 metrin aitajuoksussa Belgradin EM-kilpailuissa 1962 ajalla 14,0 s. Hän hävisi Neuvostoliiton Anatoli Mihailoville 0,2 sekuntia. Tokion 1964 olympialaisissa 110 metrin aitajuoksun loppukilpailuun osallistui kolme italialaista, joista toiseksi parhaana Cornacchia sijoittui seitsemänneksi ajalla 14,1 s. Budapestin EM-kilpailuissa 1966 Cornacchia sijoittui viidenneksi ajalla 14,2 s ollen jälleen loppukilpailun kolmesta italialaisesta toiseksi paras.


title: Birgitta Valberg

text: Birgitta Valberg (16. joulukuuta 1916 – 29. maaliskuuta 2014) oli ruotsalainen näyttelijä. Hän opiskeli aikoinaan Kuninkaallisen draamateatterin oppilaskoulussa ja saikin kiinnityksen Kuninkaalliseen draamateatteriin. Hän teki ensiesiintymisensä elokuvassa jo vuonna 1934. Myöhempien elokuvaesiintymisten joukkoon lukeutuu rooli Ingmar Bergmanin elokuvassa "Neidonlähde" (, 1960).


title: Birgitta Valberg

text: Valberg voitti vuonna 1977 parhaan naispääosan Guldbagge-palkinnon roolistaan elokuvassa "Paratiisitori" ("Paradistorg").


title: Liettua lasten Eurovision laulukilpailussa

text: Liettua osallistui Lasten Eurovision laulukilpailuun ensimmäisen kerran vuonna 2007.


title: Sergio Liani

text: Sergio Liani (s. 3. elokuuta 1943) on entinen italialainen yleisurheilija. Hän päälajinsa oli 110 metrin aitajuoksu.


title: Sergio Liani

text: Liani juoksi kolmissa ulkoratojen EM-kilpailuissa 110 metrin aitajuoksun loppukilpailussa. Budapestissa 1966 hän oli kolmesta italialaisesta heikoimpana kuudes ajalla 14,2 s, Ateenassa 1969 hän sijoittui kahdeksanneksi ajalla 14,1 s ja Helsingissä 1971 hänen sijoituksensa oli kuudes ja aikansa 14,4 s.


title: Sergio Liani

text: Ainoan arvokisamitalinsa Liani saavutti sisäratojen EM-kilpailuissa 1971 Sofiassa. Tuolloin hän sijoittui 60 metrin aitajuoksussa pronssille ajalla 7,9 s.


title: Eamonn Kinsella

text: Eamonn Edward Francis Kinsella (8. lokakuuta 1932 Carlow – 8. elokuuta 1991 Dublin) oli irlantilainen yleisurheilija. Hänen päälajinsa oli 110 metrin aitajuoksu.


title: Eamonn Kinsella

text: Kinsella sijoittui 110 metrin aitajuoksussa viidenneksi Bernin EM-kilpailuissa 1954. Hän sai saman loppuajan 14,7 s kuin saksalainen pronssimitalisti Berthold Steines.


title: Huddinge IK

text: Huddinge IK tai Huddinge Hockey on ruotsalainen Tukholman esikaupunkialueelta Huddingesta kotoisin oleva jääkiekko- ja salibandyseura.


title: Huddinge IK

text:
Seuran miesten edustusjoukkue pelaa jääkiekkoa Ruotsin toiseksi korkeimmalla sarjatasolla HockeyAllsvenskanissa.
Joukkue on myös menestynyt salibandyssä, jossa seuran naisten edustusjoukkue pelaa Ruotsin korkeimmalla sarjatasolla Elitserienissä. Miehillä ei ole salibandyjoukkuetta.


title: Huddinge IK

text: Huddinge IK:n jääkiekkojoukkue pelaa HockeyAllsvenskanissa.


title: Huddinge IK

text: Huddinge IK:n naisten salibandy alkoi 1996. Huddinge IK aloitti neljännessä divisioonassa ja vuosi vuodelta nousi korkeammalle. Vuonna 2006 Huddinge voitti 2. divisioonan ja pääsi taistelemaan Elitserienin paikasta Mora IF:ää vastaan. Huddinge voitti ottelun niukasti rangaistuslaukausten jälkeen 1-0 ja varmisti paikan Elitserieniin.


title: Huddinge IK

text:
Maalivahdit
Kenttäpelaajat


title: Fallout: Brotherhood of Steel

text: Fallout: Brotherhood of Steel (lyhyemmin BoS) on Interplayn julkaisema ja kehittämä toimintaroolipeli. Peli julkaistiin Xboxille ja PlayStation 2:lle 13. tammikuuta 2004. "BoS" on neljäs Fallout-pelisarjan peli ja ensimmäinen, joka julkaistiin ainoastaan konsoleille. Pelissä seurataan Brotherhood of Steel -järjestön tulokkaan seikkailuja. Yleisesti ottaen peli ei ole kovin suosittu "Fallout"-konkareiden keskuudessa.


title: Fallout: Brotherhood of Steel

text:
"Fallout: Brotherhood of Steel" -pelissä seurataan uuden tulokkaan ensimmäistä tehtävää, jossa hänen pitää löytää kadonneet Brotherhoodin paladiinit, joiden uskotaan olevan kaupungissa nimeltä Carbon. Pelaajan selvitettyä tiensä ulos skorpioneja täynnä olevasta varastorakennuksesta häntä kehotetaan menemään kraatteriin, joka sijaitsee kaupungin ulkopuolella. Päästyään perille pelaajalle käy ilmi, että Carbonin pormestari oli myynyt kaupungin rosvoille. Pelaajan ja pormestarin välinen taistelu alkaa, ja pelaajan tapettua tämän, pelaaja palaa takaisin kaupunkiin, joka on ryöstäjien hyökkäyksen kohteena. Kaupungin asukkaat, jotka piileskelevät varastorakennuksessa, pyytävät pelaajaa pelastamaan heidät. Tähän ryhtyäkseen, pelaajan pitää puhdistaa kaupunki ryöstäjistä ja tappaa näiden johtaja. Vault Dwellerin, Falloutin päähenkilön avulla pelaaja lähtee matkaan kohti Losin kaupunkia. Losissa etsiessään mutantteja, pelaaja törmää Church of the Lost -kulttiin. Brotherhoodin paladiini Rhombus pyytää pelaajaa tappamaan kyseisen kultin johtajan, Blaken. Tapettuaan Blaken pelaaja saa avaimen takaisin kuolleelta kultin johtajalta. Pelaaja saattaa Rhombuksen kirkkoon, jossa ghoulit tappavat hänet lähes heti sen jälkeen, kun hän on antanut pelaajalle avainkortin. Tämän jälkeen pelaaja löytää piilotetun holvin, josta hän löytää mutanttiarmeijan rippeitä. Pelaajan tapellessa mutanttikenraali Attista vastaan hän päätyy tajuttomaksi ja hänet jätetään kuolemaan. Holvin ihmisasukkaiden avulla pelaaja virkoaa ja menee sisään holvin raunioihin etsimään Attista, joka on mutatoitunut entistä suuremmaksi. Pelaaja taistelee tiensä tietokoneterminaaliin, jolla holvin voi tuhota. Tämän tehtyään pelaajan pitää juosta monorail-junaan, jonka avulla hän ehtii pakoon holvin räjähdykseltä.
Fallout: Brotherhood of Steel paikantuu aina yhteen paikkaan kerralla; pelaaja ei voi palata aiemmille käymilleen alueille, eikä voi mennä uusille alueille ennen kuin juoni on edennyt tarpeeksi. Pelissä on 50 erilaista karttaa tai aluetta, joiden koot vaihtelevat paljon.


title: Fallout: Brotherhood of Steel

text: Fallout: Brotherhood of Steelissä on kaiken kaikkiaan 51 eri asetta. Pelissä on neljä asetta, joita voi käyttää kahdestaan, viisi liekkiasetta, seitsemän energia-asetta, kuusi teräasetta ja 11 tylppää asetta, 24 erilaista ampuma-asetta, kahdeksan räjähteisiin pohjautuvaa asetta ja seitsemän kotitekoista asetta. Osa äskeisistä aseista ovat päälläkkäisiä, esimerkiksi kotitekoinen laser-pistooli on kotitekoinen, energia- ja ampuma-ase.


title: Fallout: Brotherhood of Steel

text: Pelaaja valitsee yhden kuudesta hahmosta, jota hän ohjaa pelihahmonaan. Pelissä ei ole ryhmäjäseniä, jotka kulkevat pelaajan mukana kuten muissa Fallout-sarjan peleissä. Seuraavan listan kolme viimmeisintä hahmoa avautuvat pelaaja käytettäviksi sen jälkeen, kun pelaaja suorittaa loppuun tietyn osan pelistä.


title: Fallout: Brotherhood of Steel

text: Cain on ghoul, joka päätti liittyä Brotherhoodiin sen jälkeen, kun supermutantit tuhosivat hänen kotikylänsä. Keskikokoisena hän pystyy käyttämään raskaita aseita (heavy weapons) ja kaksoisaseita (dual weapons), mutta ei pysty liikkumaan hyvin, eikä juoksemaan niiden kanssa.


title: Fallout: Brotherhood of Steel

text: Cyrus syntyi maanviljelijäkylään, mutta hän aloitti harhailemaan autiomaassa sen jälkeen, kun supermutantit tuhosivat hänen kylänsä. Myöhemmin hän päätti liittyä Brotherhoodiin sotilaaksi. Suurikokoisena hän pystyy liikkumaan hyvin raskaidenkin aseiden kanssa. Cyrus ei pysty käyttämään kaksoisaseita, eikä kykene myöskään juoksemaan samalla kun ampuu millä tahansa aseella.


title: Fallout: Brotherhood of Steel

text: Nadia vietti lapsuutensa kaduilla orpona. Vaikka hän sopeutui elämään kadulla, hän päätti silti liittyä Brotherhoodiin sen jälkeen, kun hän huomasi kuinka ihmisystävällisiä sen jäsenet olivat. Pienikokoisena hän pystyy käyttämään kaksoisaseita, mutta ei pysty käyttämään raskaita aseita. Nadia pystyy juoksemaan ampuessaan aseilla, joita hän pystyy käyttämään.


title: Fallout: Brotherhood of Steel

text: Patty on piilotetun holvin järjestyksenvalvoja. Hänellä pystyy pelaamaan, kun pelin ensimmäinen osa on suoritettu. Hänellä on samat aseiden käyttötaidot kuin Nadialla. Pattyllä on +10 pistettä enemmän Base Armoria (suom. perussuojusta) ja lisäetuja seuraaviin taitoihin: +20% Bargaining-taitoon, +80% Gun Damage -taitoon, +25% Desert Soldier -taitoon ja +25% Future Woman -taitoon.


title: Fallout: Brotherhood of Steel

text: Rhombus on Brotherhood of Steelin jäsen. Vaikka Rhombus kuolee mutantin tehdessä itsemurhaiskun, on hän pelattavissa pelaajan suoritettua pelin toisen osan. Toisin kuin muilla neljällä ensimmäisellä hahmolla, Rhombuksella ei ole rajoituksia tai lisäetuja aseluokkien välisiin eroihin, kuten liikkumiseen tietyn aseen kanssa. Rhombuksella on lisäetua Base Armoriin +30. Hänellä on +100% Melee Damage -taitoon ja +50% Explosive Damage -taitoon. Rhombuksella on myös muilta puuttuvat Wastelander- ja Heavy Hitter -taidot.


title: Fallout: Brotherhood of Steel

text: Vault Dweller (suom. holvinasukas) on alkuperäisten Fallout-pelien päähenkilö. Hänet saa käyttöönsä sen jälkeen pelaajan päästyä pelin läpi. Tämän tehokkaan hahmon saa käyttöönsä vain aloittaessa uuden pelin, ja kuten Rhombuksella: Vault Dwellerillä ei ole aseluokkiin liittyviä rajoituksia. Vault Dwellerillä Base Armoria 20 ja +100% seuraaviin taitoihin: Melee Damageen, Gun Damageen ja Explosive Damageen. Näiden lisäksi hänellä on +20% Slayer- ja Fortune Finder -taitoihin sekä +100% Heavy Hitteriin ja Wastelander-taitoon.


title: Piikkipyrstöt

text: Piikkipyrstöt ("Leptasthenura") on orneerojen heimoon kuuluva lintusuku. Sukuun kuuluu 9 lajia.


title: Työsuhdeturva

text: Työsuhdeturva tarkoittaa työntekijälle säädettyä turvaa työn lainvastaista menettämistä kohtaan.


title: Työsuhdeturva

text: Työsuhdeturva muodostuu laajasta kokonaisuudesta sisältäen työntekijän irtisanomis- ja purkusuojan sekä irtisanomisaikoja ja lomauttamista koskevat säännökset, kuten työnantajan ja työntekijän väliset yhteistoimintaneuvottelut, velvollisuuden selvittää työntekijän uudelleensijoittamis- ja kouluttamismahdollisuudet ennen työsuhteen päättämistä, mahdolliset korvaukset laittomista irtisanomisista ja työntekijän takaisinottovelvollisuuden eräissä tilanteissa. Menettelysäännöksiin sisältyvät muun muassa työntekijän kuulemista ja varoituksen antamista koskevat vaatimukset.


title: Työsuhdeturva

text: Tutkimusten mukaan irtisanomisen helpottaminen parantaisi työntekijöiden tuottavuutta ja voisi siten nostaa palkkoja. Tätä mieltä olivat myös useimmat suomalaiset ekonomistit Ekonomistikoneessa. Myös luova tuho tehostuisi. Professori Klaus Kultti oli toista mieltä: kun myös heikommin tuottavat pääsevät töihin, se laskee työntekijöiden keskiarvoa (ja korkein keskiarvo saataisiin, kun vain tuottavin tekisi töitä).


title: Työsuhdeturva

text: Toimittaja Paavo Teittisen mukaan irtisanomisen helpottaminen ei juuri vaikuttaisi kokonaistyöllisyyteen mutta parantaisi työn tuottavuutta ja huono-osaisten mahdollisuuksia työllistymistä. Suomalaisekonomisteista (Ekonomistikone) kuitenkin 49 % katsoo, että työllisyys paranisi ja vain 13 %, että se ei paranisi. Professori Tom Berglundin mielestä yritysten ei tarvitsisi niin kauan empiä, työllistääkö jonkun vai ei. Palkansaajien Tuomas Kososen mukaan asia on epävarma, koska irtisanomisetkin lisääntyisivät. Tutkimusprofessori Tuomas Pekkarisen mukaan empiirinen todistusaineisto puoltaa työttömyyden vähenemistä. Osa epävarmoistakin katsoi sen ainakin lyhentävät työttömyysjaksoja, helpottavan työllistymistä ja vähentävän nuorten työttömyyttä ja pitkäaikaistyöttömyyttä.


title: Työsuhdeturva

text: Joidenkin tutkimusten mukaan korkea työsuhdeturva voimistaa työntekijöiden jakoa sisäpiirityöläisiin ja ulkopiirityöläisiin ja nostaa työntekijöiden kynnystä työllistää heikossa työmarkkina-asemassa olevia. Monien tutkimusten mukaan työsuhdeturva näyttäisi heikentävän muiden kuin parhaassa työmarkkinaiässä olevien miesten työllisyyttä. Korkea työsuhdeturva lisää pitkäaikaistyöttömyyttä, naisten ja nuorten työttömyyttä ja määräaikaisten työsuhteiden määrää.


title: Työsuhdeturva

text: Työpaikkojen suojeleminen irtisanomisilta pidentää työttömyyskausia sekä teoreettisten että empiiristen tulosten mukaan ja näyttää myös lisäävän työntekijöiden turvattomuutta. Työttömyyskorvaukset näyttävät olevan vähemmän haitallinen työntekijöiden suojelemisen muoto, vaikka ne heikentävätkin kannustimia. Eroraha (irtisanomiskorvaus) on puhdas tulonsiirto yritykseltä työntekijälle, mutta muut toimet kuten irtisanomisproseduurin kustannukset, oikeuskulut ja irtisanomisajat tuottavat suoranaista hyvinvointitappiota (deadweight costs).


title: Työsuhdeturva

text: Tutkimustiedon valossa irtisanomisten helpottaminen parantaisi heikko-osaisten mahdollisuuksia työllistyä. Tämä kattaisi monenlaisia marginaaliryhmiä, esimerkiksi syrjäytyneiden, nuorten, lasta kotona hoitavien ja muiden työmarkkinoille tulevien. Ammattiliitoissa heidän äänensä kuuluu heikosti tai ei lainkaan, esimerkiksi työttömistä työnhakijoista vain 40 % kuului keskusjärjestöjen liittoihin. Loput ovat yleensä nuorempia, pienituloisempia ja heikommin koulutettuja ja heidän työhistoriansa on rikkonaisempi.


title: Työsuhdeturva

text: Blanchard ja Portugal (2000) arvioivat, että irtisanomissuoja ei vaikuta työttömyyden määrään, vain pidentää sen kestoa.


title: Työsuhdeturva

text: Lazearin tutkimus puolestaan viittaa siihen, että myös työttömyyden määrä kasvaisi, esimerkiksi erorahan nostaminen nollasta kolmeen kuukauteen lisäisi työttömyyttä 5,5 % ja vähentäisi työllisten osuutta 1 %:lla.


title: Työsuhdeturva

text: Euroopan maissa työpaikka koetaan sitä turvattomammaksi mitä enemmän työpaikkoja suojellaan laeilla. Tällaisten irtisanomista vaikeuttavien lakien katsotaan myös vähentävän rekrytointeja: ne rakentavat muurin työllisyyden ja työttömyyden väliin, minkä vahvistavat sekä teoreettiset mallit että suurin osa empiirisistä tutkimuksista.


title: Työsuhdeturva

text: Työpaikkojen suojeleminen ja työntekijöiden turvattomuus olivat vuosituhannen vaihteessa Etelä-Euroopan maissa voimakkaampia kuin Pohjoisessa.


title: Työsuhdeturva

text: Lazearin mukaan irtisanomissuoja laskee vastaavasti palkkatasoa. Leonardi ja Pica (2006) totesivatkin Italian vuonna 1990 toteuttaman irtisanomissuojan kiristyksen vähentäneen aloituspalkkoja 6 %.


title: Työsuhdeturva

text: Työ- ja tuotemarkkinoiden sääntely korreloivat vahvasti keskenään, ja näyttää siltä, että työmarkkinoiden vapauttaminen tehoaa paremmin, jos samalla vähennetään tuotemarkkinoidenkin sääntelyä.


title: Työsuhdeturva

text: Myös Kugler ja Pica (2003) saivat vastaavia tuloksia: Italiassa uusien yritysten vaikeus tulla tuotemarkkinoille ehkäisee työmarkkinasääntelyn purkamisen hyötyjä. Similar results are obtained by Koeniger and Vindigni (2003).


title: Työsuhdeturva

text: Osa tutkijoista katsoo, että työsuhdeturva jakaa työmarkkinat sisä- ja ulkopiireihin. Ulkopiiriin kuuluu lähinnä nuoria, naisia, rotuvähemmistöjä ja vähiten osaavia työntekijöitä.


title: Työsuhdeturva

text: Tiukka työsuhdesääntely johtaa muiden joustojen lisääntymiseen, esimerkiksi työtuntien määrän.


title: Työsuhdeturva

text: Tanskassa on vallinnut pitkään hyvin korkea työllisyys. Siellä irtisanominen on helppoa, mikä vastaavasti tekee työllistymisen helpommaksi.


title: Työsuhdeturva

text: "Tanskan SAK":n (LO) pääekonomisti Jan Kaeraa Rasmussenin mukaan Tanskan "talous on joustava ilman, että joustavuus luo suurta eriarvoisuutta yhteiskunnassa. - - Lyhyet irtisanomisajat luovat vauhtia työvoimamarkkinoille."


title: Työsuhdeturva

text: Tanskassa työntekijän irtisanominen on helppoa: irtisanomisaikaa ei ole. Tavoitteena on, että työllistämispäätös ei tuntuisi työnantajista liian suurelta riskiltä. Näin Tanskassa on paljon pienyrityksiä. Työntekijän laatua ja sopivuutta on näet vaikea arvioida ennalta ja työvoiman kysyntä voi yhtäkkiä vähentyä, joten korkea irtisanomissuoja nostaisi työllistämiskynnystä. Myös ammattiliitot arvioivat helpon irtisanomisen laskevan työllistämiskynnystä.


title: Työsuhdeturva

text: Kyselyiden mukaan kansa hyväksyisi laajasti irtisanomisen helpottamisen. Esimerkiksi vuonna 2018 puolet suomalaisista halusi helpottaa irtisanomista henkilöperustein ja kolmasosa vastusti.


title: Työsuhdeturva

text: Helsingin Sanomien mukaan ay-liike vastustaa helpotusta siksi, että että he ovat töissä olevien asialla eivätkä kansantalouden tai työttömien, vaikka uudistus helpottaisi työllistymistä ja siirtäisi työntekijöitä sinne, missä heidän osaamistaan tarvittaisiin enemmän.


title: Inka Kallén

text: Inka Emilia Kallén (o.s. Kiviharju, s. 30. syyskuuta 1981 Tuusula) on suomalainen näyttelijä. Hänet tunnetaan erityisesti Mirja Mäkimaan roolista TV1:n draamasarjassa "Kotikatu". "Kotikadun" päätyttyä vuonna 2012, Kallén siirtyi näyttelemään Mirjaa TV2:n sarjaan "Uusi päivä". Mirjan roolihahmo poistui kuitenkin sarjasta vuoden 2015 joulukuussa. Hän on esiintynyt myös elokuvissa "Lupaus" ja "Kolme viisasta miestä" sekä televisiosarjassa "Uutishuone".


title: Inka Kallén

text: Kallén näyttelee pääministeri Petra Pennasta vuoden 2017 helmikuussa alkaneessa 12-osaisessa "Presidentti"-sarjassa.


title: Inka Kallén

text: Kallén esiintyy myös Apulannan "Jumala"-musiikkivideolla ja näyttelee myös Keski-Uudenmaan teatterissa.


title: Inka Kallén

text: Inka Kallén opiskeli elokuvanäyttelemistä silloisessa Stadia-ammattikorkeakoulussa vuosina 2000–2004, minkä jälkeen hän jatkoi opintojaan vuoden New Yorkissa, The Lee Strasberg Theatre and Film Institutessa. Vuonna 2008 Kallén aloitti opinnot Teatterikorkeakoulun maisteriohjelmassa, josta valmistui teatteritaiteen maisteriksi keväällä 2010. Hän asuu Tuusulassa, on vegetaristi ja harrastaa joogaa, pyöräilyä, hiihtoa, tennistä ja samppanjaa.


title: Araucanian valloitus

text: Araucanian valloitus (1861–1883) oli sarja sotilaallisia operaatioita, joilla Chile varmisti itselleen Araucanian alueen. Sotaa käytiin aluetta asuttanutta ja pitkään "de facto" itsenäisessä asemassa olleita mapuche intiaaneja vastaan.


title: Araucanian valloitus

text: Mapuchet olivat alueen alkuperäisasukkaita. He olivat päihittäneet Espanjan Araucon sodassa ja olleet riippumattomia satoja vuosia. Araucon sodan jälkikonfliktit alkoivat loppua vasta Chilen itsenäistyttyä, jolloin useat mapuche-päällikot tekivät rauhan uudisasukkaiden kanssa. Kun Chile rupesi kasvamaan ja vaurastumaan, sen asenteet naapureitaan kohtaan muuttuivat vihamielisiksi. Chile kävi sotia Espanjaa, Boliviaa ja Perua vastaan saaden aluelisäyksiä. Chilen väestö kasvoi ja monia chileläisiä muutti Araucanian eteläpuolellekin, kuten Valdiviaan.


title: Araucanian valloitus

text: 1860 ranskalainen Orelie-Antoine de Tounens julistettiin Araucanian ja Patagonian hallitsijaksi, vaikka maa ei hallinnut kuin Araucanian aluetta. Pelko valtion laajemmasta kansainvälisestä tunnustamisesta sai Chilen toimimaan. Kenraali Cornelio Saavedra Rodríguez laati suunnitelman, joka sisälsi paitsi sotatoimia myös sopimuksia paikallisten heimopäälliköiden kanssa Chilen alueiden laajennuksesta Araucaniassa.


title: Araucanian valloitus

text: Koska kaikkea ei voitu saada sopimuksilla, hyökkäsi Saavadera Araucaniaan 1862. Joukkoja tuli sekä etelästä että pohjoisesta. Chileläiset perustivat linnoituksia alueelle kohtaamatta juurikaan vastarintaa. Chilelle tuli ongelmia miehityksen kanssa, kun se joutui sotaan Peru-Boliviaa vastaan 1879. Mapuchet kättivät tätä hyväkseen ja laukaisivat sarjan hyökkäyksiä chileläisiä linnoituksia vastaan. Hyökkäykset olivat voimakkaita mutta epäonnistuneita. Kun Chile oli voittanut sodan Peru-Boliviaa vastaan, he lähtivät kukistamaan mapucheja lopullisesti. Arviolta 10 000 mapuchea kuoli yhteenotoissa Chilen armeijan kanssa. Monet intiaaneista pakenivat Argentiinaan tai sitten he joutuivat reservaatteihin.


title: Araucanian valloitus

text: Sotatoimien loputtuakaan ei Araucania ollut täysin rauhoittunut: välikohtauksia sattui vielä 1900-luvulla. Siitä huolimatta alueelle rupesi virtaamaan chileläisiä ja eurooppalaisia maahanmuuttajia. Argentiina ryhtyi myös valloittamaan alueita, joilla vielä oli itsenäisiä intiaaneja. Tästä syystä suurin osa Argentiinan mapucheista muutti Chileen.


title: Tulle

text: Tulle on kaupunki Keski-Ranskassa. Se on Corrèzen departementin prefektuuri, eli pääkaupunki, Uuden-Akvitanian alueella ("région").


title: Tulle

text: Satavuotisen sodan aikana Rodrigo de Villandrando ryösti Tullen kaupungin.


title: Tulle

text: Toisen maailmansodan aikana Waffen-SS:n SS-divisioona Das Reich järjesti kostoksi siviilien teurastuksen Tullessa. 9. kesäkuuta 1944 SS keräsi suuren joukon miespuolisia siviilejä. Heistä valittiin sattumanvaraisesti 97, jotka hirtettiin katulamppuihin ja kaupungin parvekkeille. Sen lisäksi 321 lähetettiin vangeiksi pakkotyöleireille Saksaan.


title: Uinti kesäolympialaisissa 1972

text: Vuoden 1972 kesäolympialaisissa Münchenissä uitiin yhteensä 29 uintimatkaa. Miehet kilpailivat 15:ssä ja naiset 14 lajissa. Kisoissa tehtiin uusi maailmanennätys 22 eri uintimatkalla ja lisäksi sivuttiin vanhaa maailmanennätystä yhdellä matkalla.


title: Uinti kesäolympialaisissa 1972

text: Kisojen suurin tähti oli Mark Spitz, joka voitti seitsemän kultamitalia. Tämän ennätyksen rikkoi vasta Michael Phelps Pekingin 2008 olympialaisissa. Miesten 400 metrin vapaauinnissa yhdysvaltalainen Rick DeMont oli nopein mutta menetti kultamitalinsa käytettyään kiellettyä ainetta sisältänyttä astmalääkettä ja jäätyään kiinni dopingtestissä. Miesten 400 metrin sekauinnissa ruotsalainen Gunnar Larsson ja yhdysvaltalainen Tim McKee saivat sadasosasekunnin tarkkuudella saman loppuajan mutta tarkempi tarkastelu osoitti Larssonin voittaneen kahden tuhannesosasekunnin erolla.


title: Tubuainlurikki

text: Tubuainlurikki ("Vini kuhlii") on Ranskan Polynesiassa elävä erittäin uhanalainen kaijalaji.


title: Tubuainlurikki

text: Tubuainlurikin pituus on noin 19 cm ja paino noin 55 g. Sen höyhenpuku on alapuolelta kirkkaan punainen ja selkäpuolelta vihreä. Korvallisella on sininen laikku. Takaselkä ja yläperä ovat kellahtavat ja pyrstö on päältä punainen ja harmaa alapuolelta. Nokka on oranssi, iiris punainen ja koivet oranssinruskeat. Sukupuolet ovat samanvärisiä. Nuoren linnun nokka on ruskehtava, iiris ruskea ja vatsapuoli harmahtavanpunainen.


title: Tubuainlurikki

text: Tubuainlurikin alkuperäinen elinympäristö on Ranskan Polynesiassa Rimataran saarella Tubuain saaristossa. Lajia on siirretty pohjoisemmaksi Washington-, Fanning- ja Joulusaarille vuonna 1957 ja vuonna 2007 Atiun saarelle Cookinsaarille. Lajin populaation koko on Rimataralla noin 750 yksilöä ja Cookinsaarilla noin tuhat yksilöä. Joulusaarilla on tavattu vain muutamia yksilöitä. Sen kanta on taantunut pääasiassa sen punaisten höyhenten keräilyn ja mustarottien takia. Tubuainlurikkia pidetään harvoin vankeudessa häkkilintuna.


title: Tubuainlurikki

text: Fossiililöytöjen perusteella tubuainlurikin esiintymisalue on aikaisemmin ollut paljon nykyistä laajempi keskisessä Polynesiassa.


title: Tubuainlurikki

text: Tubuainlurikit asuvat metsissä ja kookospalmumetsiköissä sekä puutarhoissa. Ne esiintyvät yleensä pienissä parvissa tai pareittain.


title: Tubuainlurikki

text: Pesintä tunnetaan enimmäkseen vain vankeudessa elävien lintujen osalta. Naaras munii yhden tai kaksi munaa. Poikaset lähtevät pesästä noin seitsemän viikon ikäisinä.


title: Tubuainlurikki

text: Tubuainlurikit syövät siitepölyä, mettä ja kukkia. Erityisen persoja ne ovat kookospalmun kukinnoille.


title: Vianetsintä

text:
Vianetsintä (myös vianpaikannus) on ongelman ratkaisun eräs muoto. Se on systemaattista hakua tarkoituksena saada ratkaistua itse ongelma.
Vianetsintä on usein eliminointiprosessi, jossa eliminoidaan potentiaalisia aiheuttajia. Vianetsintää käytetään lukuisilla aloilla, esimerkkinä järjestelmien hallinta ja elektroniikka.


title: Vianetsintä

text:
Vianetsintä tuottaa yleensä indikaation tai diagnoosin järjestelmässä olevasta ongelmasta.
Ongelma kuvataan aluksi virheellisen toiminnan oireena. Vianetsintä on prosessi, jossa määritellään oireille syyt eli aiheuttajat. Tätä kutsutaan syy-seuraus-analyysiksi, missä oire on siis seuraus.


title: Vianetsintä

text:
Systeemi kuvataan odotetun tai aiotun käyttäytymisen mukaan termeinä.
Järjestelmään tulevien tapahtumien tai tulotietojen (input) oletetaan tuottavan tiettyjä tuloksia tai lähtötietoja (output).
Mikä tahansa odottamaton, varsinainen ei-toivottu käyttäytyminen on oire, jolloin vianpaikannus on prosessi, joka eristää erityiset syyt normaalikäyttäytymisestä. Usein oireena on pelkästään se, että mitään havaintoa ei voida tehdä (esimerkiksi näytölle tai tulostimelle ei ilmesty mitään tietoa).


title: Vianetsintä

text:
Usein keskustelu vianpaikannuksesta, sekä koulutus formaalin vianpaikannuksen menetelmistä on sovellusalakohtaista.
Vika saattaa usein liittyä muutoksiin, tai monen asian samanaikaisuuteen. Siksi vianpaikannus vaatii kriittistä ajattelua.
Yleensä kannattaa etsiä ratkaisua aluksi todennäköisimmästä lähteestä.


title: Vianetsintä

text: Vianpaikantaja voisi etsiä vikaa vaihtamalla komponentteja systemaattisesti yksi kerrallaan, mutta tämä periaate ilman olettamuksia vian syistä johtaa usein liian työlääseen ratkaisuun.


title: Vianetsintä

text:
Sen sijaan tehokas vianpaikannus alkaa selkeällä tilannearviolla oletetusta käyttäytymisestä ja havaituista oireista.
Vianpaikantaja muodostaa hypoteeseja syistä ja suorittaa testejä ja väliarvioita edetessään tietämyksensä tai tarkistuslistan mukaan. Testit voivat aluksi kohdistua helpoimpiin syihin ja sitten esimerkiksi haarukointiperiaatteella perättäin olevien riippuvuuksien selvittämiseen: otetaan näyte keskeltä ja jos sieltä löytyi virheellinen tulos alun ja puolivälin keskeltä seuraava näyte jne.


title: Vianetsintä

text: Yksinkertaisimpia järjestelmiä voidaan kuvata riippuvuuksien mukaisina puina tai listoina niiden komponenttien tai alijärjestelmien mukaan. Monimutkaisemissa järjestelmissä on sen sijaan myös kiertäviä riippuvuuksia ja takaisinkytkentöjä. Sellaisia järjestelmiä ei siten voida haarukoimalla varmistaa.


title: Vianetsintä

text: Usein vianpaikannus kannattaa aloittaa tutusta tilasta, kuten tietokoneen kylmäkäynnistys (boot). Kognitiivinen kävely on hyvä toinen menetelmä tai dokumenttien tutkiminen.


title: Vianetsintä

text: Vianetsintä voidaan kuvata systemaattisen tarkastuslistan muodossa, vianetsintäproseduurina, vuokaaviona tai taulukkona, johon on koottu ongelman aiheuttaja. Vianpaikannuksen menetelmien kehittäminen etukäteen mahdollistaa tehokkaan eliminoinnin ja töiden organisoinnin. Vianpaikannusmenetelmät voidaan viedä tietokoneelle mm. taulukkomuodossa.


title: Vianetsintä

text: Eräs vianpaikannuksen ydinajatuksia on tuottaa ongelma uudelleen näkyville, jotta vika voitaisiin eristää ja ratkaista. Usein se vaatii paljonkin resursseja saada oire halutulla tavalla esille.


title: Vianetsintä

text: Kun oire on saatu esille, voidaan käyttää systemaattisia menetelmiä syyn tai syiden eristämiseksi. Päättelyn avulla yleensä päästään korjaamaan vika tai korvaamaan viallaiset komponentit ehjillä.


title: Vianetsintä

text: Vaikeimpia vianpaikannustilanteita ovat ne, joissa oireet esiintyvät vain silloin tällöin eli satunnaisesti. Esimerkiksi elektroniikassa komponentit saattavat ajoittain lämmitä liikaa, jolloin vianpaikannuksessa kannattaa käyttää kuumennusta tai jäähdytystä tarpeen mukaan.


title: Vianetsintä

text: Tietokoneohjelmissa kriittiset ajoitukset aiheuttavat usein ajoittaisia oireita, joita on vaikea tuottaa halutulla tavalla esille.


title: Vianetsintä

text:
Ajoittaisen vian eli häiriön määrittely:
Steven Littin mukaan
"Ajoittainen vika on vika, joka esiintyy epäsäännöllisesti tai epäloogisesti".


title: Vianetsintä

text: Joskus vianpaikantajien on käytettävä tilastollisia menetelmiä tai erityiskeinoja lisätäkseen oireen esiintymisen todennäköisyyttä tai voidakseen ratkaista mikä olisi lopullinen paikannustapa. Vaikka vika näyttää joskus kokonaan kadonneen, ei siltikään ole varmuutta, että lopullinen aiheuttaja olisi löytynyt ja ongelma olisi poistunut.


title: Vianetsintä

text: Sellaiset tapaukset, joissa vain yksi komponentti tai osa on pettänyt, ja joissa oireet voidaan tuottaa esille riittävän hyvin, ovat suhteellisen helppoja ratkaista.


title: Vianetsintä

text: Jos virheitä onkin useita, saattaa tuloksena syntyä useita erilaisia ongelmia. Tämä tulee usein esille vikasietoisissa järjestelmissä tai järjestelmissä, joissa on sisäänrakennettua varmistuslogiikkaa. Piirteet, joissa varmistuksia lisätään, saattavat myös pettää. Jos ongelmia on useita, saattaa koko järjestelmä lakata toimimasta varmistuksista riippumatta.


title: Vianetsintä

text: Yksinkertaisimmissakin järjestelmissä saattaa olla useampia kuin yksi vika. Joskus väärän komponentin korvaaminen viallisella komponentilla aiheuttaa vain lisää vikoja, vaikka entisiä pitäisikin saada vähemmäksi.


title: Vianetsintä

text: Usein vika liittyy likaantumiseen tai epävireisyydestä. Silloin vianpaikannuksessa tarvittaisiinkin säätö- tai viritystoimintoja viallisen komponentin korjaamisen sijasta.


title: Maulen taistelu

text: Maulen taistelu käytiin nykyisessä Chilessä Araucanian alueella. Osapuolina olivat inkat ja mapuchet. Taistelun tarkka päivämäärä ei ole tiedossa, mutta se tapahtui inkojen hallitsija Túpac Inca Yupanquin hallintokaudella eli 1471–1493.


title: Maulen taistelu

text: Inkat ryhtyivät kuusivuotiseen sotaansa kokoamalla 50 000 sotilaan armeijan. Inkojen kenraali Sinchiruca eteni näillä joukoilla mapuchejen alueelle Chileen, nykypäivän Santiagon alueelle. Alueen asukkaat picunchet ryhtyivät vastustamaan inkoja ja kutsuivat avuksi etelämpänä olevat liittolaisensa, antallit, pincut ja cauquit liittyivät sotaan inkoja vastaan.


title: Maulen taistelu

text: Inkat lähettivät uhkavaatimuksen, jossa vaadittiin antautumista inkojen valtaan. Mapuchejen vastaus oli kielteinen, ja he olivat päättäneet taistella viimeiseen mieheen. Pari päivää tämän jälkeen mapuchet tulivat inkojen leirin edustalle mukanaan 18 000–20 000 miehen armeija. Tässä vaiheessa inkat yrittivät käyttää diplomatiaa rauhan solmimiseksi. Mapuchejen vastaus oli kuitenkin, että he eivät olleet tulleet tuhlaamaan aikaansa, vaan taistelemaan voitosta tai kuolemasta. Inkat päättivät ryhtyä taisteluun seuraavana päivänä.


title: Maulen taistelu

text: Seuraavana päivänä molemmat armeijat lähtivät liikkeelle ja taistelivat koko päivän ilman selvää lopputulosta. Yöllä molemmat armeijat vetäytyivät takaisin asemiinsa. Toinen ja kolmas päivä etenivät samalla tavalla. Neljäntenä päivänä mapuchet tulivat taas normaalin tapaan taistelukentälle, mutta inkat eivät. Inkat olivat jääneet linnoitettuun leiriinsä toivoen voivansa puolustaa sitä menestyksellisesti. Hyökkäystä ei kuitenkaan tullut, ja lopulta inkat vetäytyivät pois. Mapuchet palasivat kotiseuduilleen juhlistaen voittoa inkoista.


title: Pisaraorneerot

text: Pisaraorneerot ("Premnoplex") on orneerojen heimoon kuuluva lintusuku. Sukuun kuuluu 2 lajia. Molemmilla suvun lajeilla on myös alalajeja.


title: Melissa Belote

text: Melissa Belote (s. 10. lokakuuta 1956) on entinen yhdysvaltalainen selkäuimari ja olympiavoittaja.


title: Melissa Belote

text: Belote voitti Münchenin 1972 olympialaisissa kolme kultamitalia. Hän voitti 100 metrin selkäuinnin ajalla 1.05,78 voittaen Unkarin Andréa Gyarmatin 0,48 sekunnilla. Hän teki 200 metrin selkäuinnin alkuerissä maailmanennätyksen 2.20,58 ja paransi sitä loppukilpailussa aikaan 2.19,19 voittaen kultaa 1,19 sekunnin erolla maannaiseensa Susie Atwoodiin. Lisäksi hän voitti kultaa 4 × 100 metrin sekauintiviestissä, jossa hän ui ensimmäisen osuuden ja jonka Yhdysvallat voitti maailmanennätysajalla 4.20,75.


title: Melissa Belote

text: Belgradin MM-kilpailuissa 1973 Belote voitti kultaa 200 metrin selkäuinnissa sekä hopeaa 100 metrin selkäuinnissa ja 4 × 100 metrin sekauintiviestissä.


title: Sandra Neilson

text: Sandra Neilson (s. 20. maaliskuuta 1956) on entinen yhdysvaltalainen vapaauimari ja olympiavoittaja.


title: Sandra Neilson

text: Neilson voitti Münchenin 1972 olympialaisissa kolme kultamitalia. Hän voitti 100 metrin vapaauinnin ajalla 58,59 kukistaen maannaisensa Shirley Babashoffin 0,43 sekunnilla ja australialaisen maailmanennätysnaisen Shane Gouldin 0,47 sekunnilla. Lisäksi hän voitti kultaa 4 × 100 metrin vapaauintiviestissä, jossa hän ui ensimmäisen osuuden ja jonka Yhdysvallat voitti maailmanennätysajalla 3.55,19, sekä 4 × 100 metrin sekauintiviestissä, jossa hän ui viimeisen osuuden ja jonka Yhdysvallat voitti maailmanennätysajalla 4.20,75.


title: Karen Moe

text: Karen Moe (myöh. Thornton, s. 22. tammikuuta 1953) on entinen yhdysvaltalainen perhosuimari ja olympiavoittaja.


title: Karen Moe

text: Filippiineillä syntynyt Karen Moe voitti Münchenin 1972 olympialaisissa kultaa 200 metrin perhosuinnissa maailmanennätysajalla 2.15,57. Neljä vuotta myöhemmin avioliiton myötä nimensä Karen Thorntoniksi vaihtaneena hän sijoittui Montréalin olympialaisissa samassa lajissa neljänneksi ajalla 2.12,90. Kaikki mitalit menivät Itä-Saksaan ja Moe hävisi pronssimitalisti Rosemarie Gabrielille vain 0,04 sekuntia.


title: Keena Rothhammer

text: Keena Rothhammer (26. helmikuuta 1957) on entinen yhdysvaltalainen vapaauimari ja olympiavoittaja.


title: Keena Rothhammer

text: Rothhammer voitti 15-vuotiaana Münchenin 1972 olympialaisissa kultaa 800 metrin vapaauinnissa maailmanennätysajalla 8.53,68 sekä pronssia 200 metrin vapaauinnissa ajalla 2.04,92. Belgradin MM-kilpailuissa 1973 hän voitti kultaa 200 metrin vapaauinnissa sekä hopeaa 400 metrin vapaauinnissa.


title: Raili Kostia

text: Raili Onerva Kostia (o.s. Laukkanen; 14. elokuuta 1930 Juva – 1. joulukuuta 1990 Helsinki) oli suomalainen oopperalaulaja (mezzosopraano).


title: Raili Kostia

text: Kostia opiskeli laulua muun muassa Sibelius-Akatemiassa Antti Koskisen johdolla. Hän kuului Kansallisoopperan solistikuntaan ja opetti Sibelius-Akatemiassa vuodesta 1978. Hän oli kiinnitettynä Grazin oopperaan Itävallassa vuosina 1960–1962 ja Hannoverin oopperaan Saksassa vuosina 1962–1964 ja teki myöhemmin esiintyjänä useita vierailuja Euroopan maihin. Hänellä oli rooleja muun muassa Wolfgang Amadeus Mozartin, Giuseppe Verdin ja Richard Straussin oopperoissa. Vuosina 1970–1971 hän esiintyi Savonlinnan oopperajuhlilla Marjan roolissa Aarre Merikannon oopperassa "Juha".


title: Raili Kostia

text: Kostia esiintyi oopperalaulaja Aino Acktén roolissa elokuvassa "Luottamus" vuonna 1976.


title: Raili Kostia

text: Kostian puoliso oli laulaja Matti Kostia (1930–1995), joka toimi Helsingin Alppilan seurakunnan kanttorina vuodesta 1973.


title: Efraim Kemppainen

text: Efraim Adrian Kemppainen () oli suomalainen jääkärimajuri. Hänen vanhempansa olivat metsänhoitaja Adolf Kemppainen ja Cherlotta Ingman. Hänet vihittiin avioliittoon 1918 Maisie Therese Vilhelmina Rosenbergin kanssa, josta hän erosi vuonna 1928 ja avioitui uudelleen vuonna 1930 Sigrid Ruth Gunhild Dahlbergin kanssa.


title: Efraim Kemppainen

text:
Kemppainen kirjoitti ylioppilaaksi Kuopion suomalaisesta klassillisesta lyseosta vuonna 1907 ja liittyi Pohjois-Pohjalaiseen osakuntaan. Opintojaan hän jatkoi Helsingin yliopiston lainopillisessa tiedekunnassa vuosina 1907–1914 ja suoritti alemman hallintotutkinnon vuonna 1914.
Kemppainen työskenteli lääninkanslistina ja Koiviston piirin nimismiehenä enne ennen liittymistään vapaaehtoisena Saksassa sotilaskoulutusta antavan jääkäripataljoona 27:n 4. komppaniaan 25. tammikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.


title: Efraim Kemppainen

text: Kemppainen saapui Suomeen (Vaasaan) jääkäreiden pääjoukon mukana luutnantiksi ylennettynä 25. helmikuuta 1918. Hänet komennettiin Suomen sisällissotaan joukkueenjohtajaksi 3. Jääkärirykmentin 10. jääkäripataljoonan 1. komppaniaan. Hän otti osaa sisällissodan taisteluihin Tampereella ja Viipurissa.


title: Efraim Kemppainen

text: Kemppainen palveli sisällissodan jälkeen 7. komppanian päällikkönä 3. Jääkärirykmentissä, joka tunnettiin myöhemmin nimillä Jääkärirykmentti 3, Savon jääkärirykmentti 3 ja Uudenmaan rykmentti. Hänet siirrettiin 7. huhtikuuta 1919 komppanianpäälliköksi Pohjois-Savon rykmenttiin 7. komppaniaan. Pohjois-Savon rykmentissä hän hoiti 3. pataljoonan komentajan tehtäviä 1. tammikuuta - 16. kesäkuuta 1921 välisen ajan. Pataljoonan komentajaksi Kemppainen nimettiin 2. pataljoonaan 6. toukokuuta 1922. Armeijasta hän erosi 13. syyskuuta 1922 ja siirtyi Kauppalehden palvelukseen toimien myös Ähtärin nimismiehenä. Hänet haudattiin Helsinkiin.


title: Andrea del Castagno

text: Andrea del Castagno (n. 1422–1457) oli italialainen taidemaalari. Hän toimi Firenzessä ja sai vaikutteita pääasiassa Tommaso Masacciolta ja Giotto di Bondonelta. Andrea del Castgno itse puolestaan vaikutti seuraavan sukupolven firenzeläistaiteilijoihin, joihin lukeutuvat Francesco del Cossa ja Ercole de' Roberti. Andrea del Castagnon tunnetuimmat työt ovat Firenzessä: Sant'Apollonian freskot ja Niccolo de Tolentinon muotokuva ratsailla, joka on Firenzen katedraalissa.


title: Andrea del Castagno

text: Castagno kuoli ruttoon 1457.


title: Beverley Whitfield

text: Beverley Whitfield (15. kesäkuuta 1954 – 20. elokuuta 1996) oli australialainen rintauimari ja olympiavoittaja.


title: Beverley Whitfield

text: Whitfield voitti Münchenin 1972 olympialaisissa kultaa 200 metrin rintauinnissa ajalla 2.41,71. Hän oli 50 metrin käännöksessä viimeisenä ja 150 metrin kohdalla vielä neljäntenä mutta nousi voittoon 0,34 sekunnin erolla yhdysvaltalaiseen Dana Schoenfieldiin. Lisäksi hän sai pronssia 100 metrin rintauinnissa ajalla 1.15,73.


title: Burundin provinssit

text: Burundi on jaettu 18 provinssiin, 129 kuntaan, jotka jaetaan edelleen yli 2 000 kukkulaan (). Maan aluehallinto on rakennettu näiden yksiköiden mukaisesti. Vuonna 2000 Bujumburan käsittävä provinssi jaettiin kahtia Bujumburan maakuntaan (Bujumbura Rural) ja maakuntatasoiseen Bujumburan kaupunkiin (Mairie de Bujumbura). Keväällä 2015 muodostettiin uusi Rumongen provinssi yhdistämällä Bururin provinssin länsiosa (kolme kuntaa) ja Bujumburan maakunnan aiempaan eteläosaan (kaksi kuntaa).


title: Burundin provinssit

text: Provinssitason aluehallinnollinen jako on seuraava:


title: Burundin provinssit

text: On huomattava, että Burundin väkiluvusta esitetään joissain lähteissä huomattavasti maan tilastollisen vuosikirjan (2014: 9,703 milj) kertomaa lukemaa korkeampia väestöarvioita (esimerkiksi Afrikan kehityspankin sponsoroima Burundi Data Portal antaa 2014 väkiluvuksi: 10,816 milj.). Jälkimmäinen lähde on sisäisesti ristiriitainen, koska lähteen maakuntakohtaisten väkilukujen yhteissumma (9,984 milj) on huomattavasti alhaisempi kuin saman lähteen koko maata koskeva väkiluku.


title: Gail Neall

text: Gail Neall (s. 2. elokuuta 1955) on entinen australialainen uimari ja olympiavoittaja.


title: Gail Neall

text: Neall voitti Münchenin 1972 olympialaisissa kultaa 400 metrin sekauinnissa ajalla 5.02,97 rikkoen Claudia Kolbin neljä vuotta vanhan maailmanennätyksen noin 1,7 sekunnilla. Hän osallistui myös 200 metrin perhosuintiin sijoittuen seitsemänneksi ajalla 2.21,88.


title: Pavlova

text: Pavlova on venäläisen balettitanssija Anna Pavlovan mukaan nimetty marenkipohjainen jälkiruoka. Siinä on rapea kuori ja pehmeä, vaahtokarkkimainen sisus.


title: Pavlova

text: Uskotaan, että jälkiruoka on keksitty balettitanssijan kunniaksi 1920-luvulla, erään hänen kiertueensa jälkeen, joko Australiassa tai Uudessa-Seelannissa. Jälkiruoan keksijän kansalaisuus on ollut näiden kahden maan välisen väittelyn kohde vuosia, mutta viralliset lähteet viittavaat Uuteen-Seelantiin.


title: Pavlova

text: Pavlova on suosittu jälkiruoka ja tärkeä osa molempien maiden kansalliskeittiöitä, ja yksinkertaisena reseptinä sitä tarjoillaan säännöllisesti juhlapäivien ja lomapyhien aterioilla. Se yhdistetään useimmiten kesäaikaan, mutta sitä syödään ympäri vuoden monissa australialaisissa ja uusiseelantilaisissa kodeissa.


title: Pavlova

text: Munanvalkuainen, erikoishieno sokeri, maissijauho, etikka


title: Helmiorneerot

text: Helmiorneerot ("Margarornis") on orneerojen heimoon kuuluva lintusuku.


title: Bururi

text: Bururi on Burundin eteläosassa oleva kaupunki ja samannimisen provinssin pääkaupunki. Vuonna 2007 kaupungissa oli 20 000 asukasta.


title: Bururi

text: Kaupunki sijaitsee 1 836 m merenpinnan yläpuolella.


title: Olga Rozanova

text: Olga Vladimirovna Rozanova (; 3. heinäkuuta 1886 Melenki, Vladimirin lääni – 8. marraskuuta 1918 Moskova) oli venäläinen avantgardetaiteilija, suprematismin, uusprimitivismin ja kubofuturismin edustaja.


title: Olga Rozanova

text: Rozanova aloitti 1904 opiskelun K. Bolšakovin ja Konstantin Juonin ateljeissa Moskovassa. Samaan aikaan hän opiskeli Stroganovin taideteollisuuskoulussa.


title: Olga Rozanova

text: Vuonna 1911 hänestä tuli taiteilijaryhmä "Nuorten liiton" ("Sojuz Molodjoži") aktiivinen jäsen. Seuraavana vuonna hän ystävystyi futuristirunoilijoiden Velimir Hlebnikovin ja tulevan miehensä Aleksei Krutšenyhin kanssa. Vuonna 1916 hän liittyi venäläisten avantgardistien ryhmään "Supremukseen", jota johti Kazimir Malevitš. Siinä vaiheessa hänen aiemmin kubismista ja italialaisesta futurismista vaikutteita saanut maalaustyönsä suuntautui täysin itsenäisesti puhtaaseen abstraktismiin, jossa sommitelma perustuu visuaalisen painon ja värien suhteeseen.


title: Olga Rozanova

text: Samana vuonna Rozanova työskenteli yhdessä muiden suprematistien, kuten Kazimir Malevitšin, Aleksandra Eksterin, Nina Genken, Ljubov Popovan, Ksenia Boguslavskajan, Nadežda Udaltsovan, Ivan Kljunin, Ivan Punin ynnä muiden, kanssa Verbovkan kylän taiteilijayhteisössä Kiovassa, jossa avantgardetaiteilijat toimivat yhteistyössä käsityöläisten kanssa kehittäen modernia koriste- ja käyttötaidetta, kuten mattoja, tyynyjä, huiveja ja vöitä.


title: Olga Rozanova

text: Vuosina 1917–1918 hän teki sarjan non-objektiivisia maalauksia, joista hän käytti nimitystä "värimaalaus" ("tsvetopis"). Hänen "Ei-esineellinen sommitelmansa, 1918", joka tunnetaan myös nimellä "Vihreä raita", ennakoi eräiden abstraktien ekspressionistien litteää kuvapintaa ja runollista vivahteikkuutta.


title: Gunnar Larsson (uimari)

text: Gunnar Larsson (s. 12. toukokuuta 1951) on entinen ruotsalainen uimari ja olympiavoittaja. Hän menestyi parhaiten sekauintimatkoilla.


title: Gunnar Larsson (uimari)

text: Larsson oli vuonna 1970 Barcelonan EM-kilpailujen menestyksekkäin uimari. Hän voitti kultaa 400 metrin vapaauinnissa sekä 200:n ja 400 metrin sekauinnissa. Münchenin 1972 olympialaisissa hän voitti kultaa 200 metrin sekauinnissa maailmanennätysajalla 2.07,17 ja 400 metrin sekauinnissa ajalla 4.31,981. Jälkimmäisessä lajissa Yhdysvaltain Tim McKee hävisi Larssonille vain 0,002 sekuntia ja sai hopeaa. Münchenin kisojen jälkeen uinnin sääntöjä muutettiin siten, että ajat otetaan vain sadasosasekunnin tarkkuudella. Belgradin MM-kilpailuissa 1973 Larsson voitti kultaa 200 metrin sekauinnissa.


title: Tappaja-Glumrin saaga

text: Tappaja-Glúmrin saaga (islanniksi Víga-Glúms saga) on yksi islantilaisista saagoista. Sen tapahtumat sijoittuvat ilmeisesti 900-luvun puoliväliin ja loppuun. Päähenkilönä on Glúmr, päällikkö, joka surmaa useita miehiä, onnistuen useimmiten kuitenkin välttämään rangaistuksen teoistaan. Saagan on kääntänyt suomeksi Antti Tuuri kirjaan "Gunnlaugr Käärmeenkielen saaga ja muita lyhytsaagoja" (2006).


title: Nobutaka Taguchi

text: Nobutaka Taguchi (s. 18. kesäkuuta 1951) on entinen japanilainen rintauimari ja olympiavoittaja.


title: Nobutaka Taguchi

text: Taguchi voitti Münchenin 1972 olympialaisissa kultaa 100 metrin rintauinnissa. Hän ui toisessa välierässä ajan 1.05,13 ja rikkoi yhdysvaltalaisen John Henckenin ensimmäisessä välierässä uiman maailmanennätyksen 0,55 sekunnilla. Loppukilpailussa Taguchi paransi maailmanennätyksen aikaan 1.04,94. Pronssia hän sai 200 metrin rintauinnissa ajalla 2.23,88 häviten Henckenille 2,33 sekuntia. Taguchi ui 4 × 100 metrin sekauintiviestiä kolmissa eri olympialaisissa: Méxicossa 1968 Japanin joukkue sijoittui viidenneksi, Münchenissä 1972 kuudenneksi ja Montréalissa 1976 kahdeksanneksi.


title: Nobutaka Taguchi

text: Belgradin MM-kilpailuissa 1973 Taguchi saavutti pronssia molemmilla rintauintimatkoilla. Calin MM-kilpailuissa 1975 hän saavutti hopeaa 100 metrin rintauinnissa.


title: Extratone

text: Extratone tarkoittaa äärimmäisen nopeaa speedcorea. Se ei kuitenkaan ole oma genre tai alalaji, vaikka niin voisi luulla. Extratone kehittyi 1990-luvun puolivälissä. Extratone on hyvin nopeaa: normaalin speedcoren tempo on yleensä 350–1 000 iskua minuutissa (bpm), kun taas extratonen jopa 15 000–50 000 iskua. Extratonesta pyritään tekemään mahdollisimman nopeaa. Periaatteessa rajaa ei ole; musiikkia pyritään tekemään tietokoneen tehoihin asti.


title: Luettelo Burundin kunnista

text: Tämä on luettelo Burundin kunnista. Burundin provinssit jaetaan 117 kuntaan, jota taas jaetaan 2 638 kukkulaan ().


title: Bradford Cooper

text: Bradford Cooper (s. 19. heinäkuuta 1954) on entinen australialainen vapaauimari ja olympiavoittaja.